title: Lapin yliopiston kirjasto

text: Kirjastossa sijaitseva Eurotietokeskus toimii EU-tallekirjastona (European Documentation Center), joka asettaa Euroopan unionin julkaisutoimiston lähettämiä vapaakappaleina saatavia julkaisuja kirjaston asiakkaiden käyttöön. Eurotietokeskus on toiminut kirjastossa vuodesta 1995.


title: Lapin yliopiston kirjasto

text: Uusille opiskelijoille järjestetään syyslukukauden alussa perehdyttämiskoulutus kirjaston käyttöön. Kirjastoinfo sisältyy tiedekuntien ensimmäisen viikon orientaatio-ohjelmiin. Kirjastoinfo on myös uusien ulkomaisten opiskelijoiden orientaatio-ohjelmassa. Yliopistoyhteisön ulkopuolisille käyttäjille kirjasto järjestää pyynnöstä maksuttomia tutustumis- ja esittelykäyntejä.Lapin yliopiston kirjasto


title: Svalbard-sopimus

text: Svalbard-sopimus, virallisesti Huippuvuoria koskeva kansainvälinen sopimus, on kansainvälinen sopimus, joka solmittiin Pariisissa 9. helmikuuta 1920. Sopimuksella määritellään Huippuvuorten asema ja Norjan valtion ylivalta saarilla, kuitenkin tunnustaen tiettyjä oikeuksia kaikille sopijamaille. Svalbard-sopimus tuli voimaan vasta Norjan säätämän Svalbard-lain myötä 14. elokuuta 1925.


title: Svalbard-sopimus

text: Sopimuksen alkuperäisiä allekirjoittajamaita oli neljätoista: Alankomaat, Italia, Japani, Norja, Ranska, Ruotsi, Tanska, Yhdistynyt kuningaskunta ja Yhdysvallat sekä Britannian merentakaiset dominot Kanada, Australia, Intia, Etelä-Afrikka ja Uusi-Seelanti. Tällä hetkellä sopimuksen ratifioineita maita on yhteensä neljäkymmentä.


title: Svalbard-sopimus

text: Sopimus tunnustaa Norjalle täyden ja jakamattoman määräämisoikeuden Huippuvuorten saariin. Huippuvuoret ovat jakamaton osa Norjan kuningaskuntaa, joka säätää saariryhmää koskevat lait, ratifioi ne ja huolehtii niiden täytäntöönpanosta. Sopimus tunnustaa kuitenkin tiettyjä oikeuksia sopijamaiden kansalaisille ja yrityksille, joten Norjan viranomaisten on huolehdittava, että lait ja säädökset ovat sopusoinnussa sopimuksen kanssa.


title: Svalbard-sopimus

text: Sopimusmaiden kansalaisilla ja yrityksillä on yhtäläiset oikeudet päästä ja asettua Huippuvuorille. Oikeus kalastukseen, metsästykseen tai osallistua mihin tahansa merenkulku-, kaivos- tai kauppatoimintoihin on myönnettävä kaikille yhtäläisin oikeuksin. Kaikkien toimijoiden tulee noudattaa Norjan säätämiä lakeja ilman, että kansalaisuuden perusteella myönnettäisiin etuoikeuksia.


title: Svalbard-sopimus

text: Sopimuksen 8. artikkeli määrittelee, että kaikkien verojen, tullien ja maksujen tulee hyödyttää ainoastaan Huippuvuoria. Norjan valtion voi kerätä verotuloja vain sen verran mitä tarvitaan Huippuvuorten hallintoon. Tämän vuoksi Huippuvuorilla on muuta Norjaa pienempi tuloveroprosentti, joka on tällä hetkellä 15,8%. Huippuvuorilla ei ole arvonlisäveroa eikä muita veroja lukuun ottamatta tuloveroa.


title: Svalbard-sopimus

text: Sopimuksen yhdeksännen artiklan mukaisesti Norjan on huolehdittava siitä, että saariryhmälle ei rakenneta linnoituksia eikä laivastotukikohtia. Norjan puolustusvoimien läsnäolo saariryhmällä on vähäistä, rajoittuen lähinnä rannikkovartioston tarkkailuun. Ulkomaisten sotavoimien läsnäolo on kiellettyä.


title: Svalbard-sopimus

text: Sopimus velvoittaa Norjaa suojelemaan Huippuvuorten luontoa.


title: Avainlukulista

text: Avainlukulista on pankkien käyttäjätunnuksen ohella toimiva verkkopalveluiden turvallisuuskortti. Esimerkiksi OPn kortissa on useita lukupareja, joita verkkopalvelu kysyy satunnaisesti ja tavallisesti vain kerran jokaisen sisäänkirjautumiskerran jälkeen, mutta vasta silloin, kun henkilö yrittää tehdä varsinaisia pankkitoimia. OP-Pohjolan avainlukulistan lukuparien loppuessa lähettää pankki automaattisesti uuden kortin. Esimerkiksi Sampo Pankki sen sijaan lähettää uuden avainlukulistan eli turvakortin, kun turvalukupareja on jäljellä määrä, jonka asiakas voi itse määrittää verkkopalvelussa. Avainlukulistan turvallisuus perustuu siihen, että jos käyttäjätunnus ja salasana joutuvat vääriin käsiin, ei henkilö pysty tekemään varsinaisia pankkitoimia ilman avainlukulistaa, kuin myös toisinpäin, pelkkä avainlukulista on täysin turha ilman käyttäjätunnusta ja salasanaa.


title: Avainlukulista

text: Avainlukulista lukittuu, jos pyydetty lukupari annetaan kolme kertaa peräkkäin väärin, eikä sitä voi sen jälkeen käyttää ilman henkilökohtaista käyntiä ja uudelleenaktivointia pankissa.


title: Avainlukulista

text: Koska ilmeni vääräinkäytöksiä, joissa väärennetyillä sähköposteilla urkittiin käyttäjätunnus, salasana ja myös viimeksi käytetty ja sitä seuraavat avainlukuparit, monessa pankissa muutettiin käytäntöä, missä järjestyksessä lukupareja käytetään. Oli tavallista, että niitä käytettiin numerojärjestyksessä eikä satunnaisesti sieltä täältä kuten nykyään. Samasta syystä avainlukulistassa lukee, ettei tulisi yliviivata käytettyjä lukuja (OP).


title: Alexa Internet

text: Alexa Internet Inc. on vuonna 1996 perustettu yhdysvaltalainen yritys, joka on kehittänyt Alexa.com-verkkoliikenteen seurantaohjelmiston. Yritys on ollut vuodesta 1999 Amazon.comin tytäryhtiö. Alexan pääkonttori sijaitsee Kalifornian osavaltiossa, San Franciscossa.


title: Alexa Internet

text: Alexan perustaja Brewster Kahle nimesi sivuston Egyptissä sijainneen Aleksandrian kirjaston mukaan. Alexa lahjoitti Yhdysvaltain kongressin kirjastolle kaksi teratavua arkistoituja internet-sivuja.


title: Alexa Internet

text: Symantec Corporation pitää Alexa toolbaria trackwarena, kun taas McAfee luokittelee sen adwareksi.


title: Sterolit

text: Sterolit ovat moninainen ryhmä steroidialkoholeja, joihin muun muassa kolesteroli kuuluu. Kasveissa luonnollisesti esiintyviä steroleita kutsutaan usein kasvisteroleiksi tai phytosteroleiksi. Sterolit ovat rasvaliukoisia.


title: Sterolit

text: Steroliin voi olla esteröintireaktion kautta liitettynä rasvahappo, jolloin sterolia kutsutaan steroliesteriksi. Sterolit ja niiden esterit alentavat tutkitusti veren LDL-kolesterolia, siten mahdollisesti ehkäisten muun muassa sepelvaltimotautia, mutta tästä vaikutuksesta ihmisillä ei ole laajojen kliinisten tutkimusten puutteen vuoksi suoria todisteita. Steroliestereitä löytyy erityisesti niin kutsutuista terveysvaikutteisista elintarvikkeista niihin lisättyinä. Steroleita alettiin esteröidä 1990-luvulla, jotta niiden vesiliukoisuus ruokiin ja ravintolisiin paranisi.


title: Sterolit

text: Läheisesti steroleihin liittyvä molekyyliryhmä ovat stanolit, joissa niiden rungon hiilten 5 ja 6 välinen sidos on yksöissidos (sidos on tyydyttynyt). Steroleissa tämä sidos on tyydyttymätön kaksoissidos.


title: Sterolit

text:
Tässä on lueteltu joitakin steroleita, mutta ei kaikkia. Seuraavat kasvistrerolit ovat yleisiä luonnossa:
Teollisesti steroleita erotetaan yleensä kasviöljyistä ja mäntyöljystä tai -sellusta. Tyydyttymättömiä steroleita vedyttämällä voidaan puolestaan tuottaa stanoleita.


title: Sterolit

text: Sterolien erottelu kasviöljyistä etenee aluksi samoin kuin kasviöljyjen valmistus elintarvikkeisiin: siemenistä puristetaan öljyä, sitä puhdistetaan valkaisun ja hajun poiston avulla. Öljyistä poistetaan helposti haihtuvat hajuja aiheuttavat aineet tislaamalla öljyjä matalassa paineessa ja lämmittämällä niitä. Sitten suoritetaan metanolin avulla vaihtoesteröinti (kutsutaan myös tässä yhteydessä metanolyysiksi), jossa triglyseridit muuttuvat rasvahappojen metyyliestereiksi. Triglyserideistä irronnut metyloitu glyseroli ja ylimääräinen metanoli poistetaan. Puhdistetusta reaktioseoksesta voidaan alipainetislauksella erottaa vapaat sterolit ja tokoferolit pois rasvahappometyyliestereistä. Lopuksi sterolit ja tokoferolit erotetaan toisistaan kiteytyksen ja suodatuksen avulla käyttäen kiteiden pesussa elintarvikekäyttöön sopivaa liuotinta. Steroleita puhdistetaan entisestään kiteyttämisellä vahaestereiden poistamiseksi.


title: Sterolit

text: Kun sterolilähteenä käytetään mäntyä, käsitellään puu ensin tyypillisellä sellun tuottoon käytetyllä sulfaattimenetelmällä, josta saatu saippuamainen rasvafaasi sisältää yli 2% kasvisteroleita. Sterolit voidaan erottaa suoraan uutolla tästä faasista metanolin avulla, johon sterolit liukenevat muita rasvamaisia yhdisteitä helpommin. Useammin kuitenkin saippuamainen seos happamoidaan. Tällöin saadaan seokseen öljymäinen faasi, jossa on muun muassa hartsia, rasvahappoja ja steroleita. Seosta kutsutaan raa'aksi mäntyöljyksi. Seos erotellaan tislaamalla eri jakeisiin (fraktioihin): rasvahapot omaan, hartsi omaan jne. Sterolit kertyvät tislauksessa jäljelle jäävään tervamaiseen tislaumattomaan osaan, jossa on noin 5–15% steroleita ja pitkäketjuisia huonosti haihtuvia rasvahappoja. "Terva" saippuoidaan elintarvikekäyttöön sopivan NaOH avulla, jolloin sterolit hydrolysoituvat ja rasvahapot saippuoituvat. Liuos neutraloidaan mineraalihapon (esimerkksi rikkihapon tai HCl) avulla. Muodostunut vesimäinen faasi rasvahappoineen ja ylimääräinen vesi poistetaan pikahaihduttamalla (eng. "flash evaporation"). Tämä toistetaan useasti. Lopuksi suoritetaan uudelleen kiteytys ja saadaan puhdistettuja steroleita.


title: Sterolit

text: Sterolien estereitä saadaan esteröimällä steroleita tavallisesti kasviöljyistä saatujen rasvahappojen kanssa. Esteröinti muuttaa korkeissa lämpötiloissa sulavat ja öljyihin huonosti liukenevat sterolit nestemäisiksi. Yleensä ~40% saadun steroliesterin painosta johtuu sitoutuneesta rasvahaposta.


title: Sterolit

text: Kasviöljyn triglyserideistä hydrolysoidaan vapaita rasvahappoja emäksellä. Glyserolifaasi erotellaan saippuoitumattomasta rasvahappofaasista, josta alipainetislataan sitten jäämäglyseridit pois. Steroleita lisätään rasvahappojen joukkoon ja ne esteröidään yli 180 °C lämmössä käyttäen elintarvikekäyttöön sopivaa katalyyttiä. Saaduista steroliestereistä tislataan ylimääräiset vapaat rasvahapot pois.


title: Sterolit

text: Steroliestereitä voidaan myös tehdä metanolysoimalla ruokaöljyä, eli hajottamalla triglyseridit esteröimällä ne metanolin kanssa. Rasvahappometyyliesterit sekoitetaan sterolien kanssa. Suoritetaan vaihtoesteröinti, jossa rasvahapon metanoli korvataan sterolilla ja saadaan esteröity steroli. Ylimääräiset rasvahapot tislataan pois.


title: Sterolit

text: Tyypillistä länsimaista ruokavaliota noudattava saa päivässä noin 200–400 mg kasvisteroleita ja noin 50 mg kasvistanoleita. Määrät vaihtelevat ihmisryhmittäin: vegetaristeilla edellä mainitut määrät voivat olla kaksinkertaiset, Britanniassa keskimääräinen sterolien päiväsaanti on 167 mg ja Japanissa 375 mg. Valtaosa näistä kasvisteroleista on β-sitosterolia, jota on erilaisissa kasviöljyissä 45–95% kokonaissteroleista. Enimmillään kampesterolia on 30% ja stigmasterolia 25%. Muita pienemmissä määrin löytyviä kasvisteroleita ovat brassikasteroli ja ergosteroli.


title: Sterolit

text: Lisättynä kasvisteroliestereitä löytyy esimerkiksi Bunge Finland Oy:n "Keiju Alentaja" -tuotteista ja Unileverin "Becel Pro-Activ" -tuotteista. Eräässä "Keiju Alentaja" -levitteessä on 7.5 g steroleita 100 grammassa ja "Becel Pro-Activ" -levitteessä 9 g steroliestereitä 100 grammassa, jotka esteröimättömiksi steroleiksi muutettuina vastaavat 5.4 g määrää.


title: Sterolit

text: On kuitenkin hyvä ottaa huomioon että yllä oleva taulukko ja monet sterolien määriä listaavat tietokannat kuten USDA:n tietokanta (linkki tietokantaan) saattavat kuitenkin merkittävästi aliarvioida sterolien todellisia määriä ruuissa, sillä niiden arvojen saantiin käytetyt mittausmenetelmät ottavat usein huomioon vain tietyt yleisimmät sterolit. Lisäksi ne jättävät usein huomiotta glykosyloidut sterolit, joihin on liittynyt sokerimolekyylejä. Tiettävästi glykosyloidut sterolit ovat myös biologisesti aktiivisia (alentavat muun muassa veren LDL-kolesterolia) ja niitä on keskimäärin 16% kokonaissteroleista erilaisissa ruokavalioissa. Luonnosta löytyy glykosyloitujen sterolien lisäksi myös esteröityjä steroleita.


title: Sterolit

text: Käytettäessä 0.8 g lisättyjä steroliestereitä päivittäin, on tyypillinen veren LDL-pitoisuuden lasku noin 6%. Isommat annokset johtavat suurempiin alenemiin. 6% vastaa laskennallisen teorian mukaan 15% kuolleisuuden alenemaa sepelvaltimotautiin ikävuodesta 40 eteenpäin ja 6-10% alenemaa ikävuodesta 70 eteenpäin. Meta-analyysit eivät kuitenkaan ole selvästi osoittaneet sterolien käytön vaikuttavan kuolleisuuteen vähentävästi tai lisäävästi. Myös yksittäisten soluilla, eläimillä ja ihmisillä suoritettujen kokeiden tulokset ovat olleet ristiriitaisia. Muun muassa EAS ("European Atherosclerosis Society") suosittelee kuitenkin korkean riskin ryhmiin kuuluvia henkilöitä harkitsemaan stanolien käyttöä tarvittaessa, mutta kehottaa kiinnittämään huomiota pitkäaikaisiin kliinisiin tutkimuksiin pohjautuvan tiedon vähyyteen.


title: Sterolit

text: Sterolien vaikutukset ovat moninaiset: ne alentavat haitallista LDL-kolesterolia, mutta ne voivat myös itsessään olla aterogeenisiä, eli aiheuttaa verisuonten ahtautumista. Luotettavan kliinisen tiedon, joka osoittaisi suoran yhteyden kuolleisuuden sterolien käytön välillä, saamisen ongelma on ollut erityisesti vaadittujen kokeiden suuruus ja kesto. Tällainen koe vaatisi erään arvion mukaan 10 000–15 000 sepelvaltimotautia sairastavaa henkilöä ja yhteyden selvittämiseen perusterveillä yli 50 000 henkeä.


title: Sterolit

text: Suhteessa stanoleihin, kasvisteroleita päätyy ravinnosta verenkiertoon noin 20 kertaa enemmän. Tällä voi olla merkitystä ottaen huomioon kasvisterolien mahdolliset verenkierrolle haitalliset ominaisuudet, joita kuitenkin esiintyy ehkä myös stanoleilla.


title: Sterolit

text: Vain tiettyjen sydän- ja verisuonitautien riskiryhmään kuuluvien henkilöiden saatetaan suositella käyttävän kasvisteroliestereitä ruokavalio- ja elintapamuutosten ohella. Heihin kuuluvat korkean veren kolesterolitason omaavat henkilöt ja muuten korkean riskin henkilöt kuten diabeetikot, joilla yleensä ensijaisesti kolesterolitason laskemiseen käytetyt statiinit eivät toimi tai eivät yksin saa kyllin merkittävää kolesterolitason laskua aikaan. Ryhmään kuuluvat myös aikuiset ja yli 6 v lapset, joilla on todettu familiaalinen hyperkolesterolemia.


title: Sterolit

text: Äärimmäisen harvinaista sitosterolemiaa potevien ei kannata käyttää steroleita, sillä tauti johtaa sterolien kertymiseen vereen, jossa kohonneet pitoisuudet aiheuttavat ateroomien muodostumista. Raskaana olevien tai imettävien naisten ei suositella käyttävän steroleita vaikka kasvisterolien haitallisesta vaikutuksesta lapseen ei ole näyttöä.


title: Sterolit

text: Yhteensä 2 g steroliestereitä päivässä on useimmiten suositeltu annos tiettyjen sydän- ja verisuonitautien riskiryhmään kuuluville henkilöille. Sterolit kannattaa ottaa ruuan kanssa, sillä tämä tehostaa niiden vaikutusta. 2 g määrillä ei ole havaittu pitkäaikaisissa kokeissa ihmisillä haittavaikutuksia. 1.5–2 g/päivä vähentää enimmillään veren LDL-kolesteroli pitoisuutta 7–10% erilaisissa ihmisryhmissä ilman vaikutusta HDL pitoisuuksiin.


title: Sterolit

text: Sterolien LDL-kolesterolia alentavan vaikutuksen on tutkittu olevan pitkäaikaista jatkuvassa käytössä: ainakin statiinien käyttäjillä yli 8% sterolien aikaan saama LDL:n lasku säilyy 1.6 vuoden verran 2.5 g päivittäisillä annoksilla. Lopetettaessa sterolien käyttö veren LDL-kolesterolitaso palaa entiselleen noin 1–2 viikossa.


title: Sterolit

text: 1951 kuvattiin ensimmäisen kerran sitosterolin laskevan veren kolesterolitasoja ja sen soveltuvan siten hyperkolesterolemian (korkean veren LDL-kolesterolitason) hoitoon. Ensimmäisen esteröimättömiä kasvisteroleja sisältävän lääkkeen toi USA:n markkinoille lääkeyhtiö Eli Lilly and Company kauppanimellä "Cytellin" vuonna 1954. Cytellin-lääkettä käytettiin USA:ssa 1954–1982. Päiväannokset olivat 6–18 g. Jopa 45 g päiväannoksia käytettiin ilman ilmeisiä ja merkittäviä sivuvaikutuksia henkilöiden hoitoon, keiden kolesterolitasot eivät laskeneet normaaleilla annoksilla.


title: Sterolit

text: Kun kasvisteroleita ja stanoleita opittiin esteröimään elintarviketeollisuudessa 1990-luvulla, alkoi niiden moderni käyttö elintarvikeissa lisäaineina. Vuonna 1989 Raisiolle tuolloin työskennellyt Professori Ingmar Wester kehitti stanolien esteröinnin. Raision valmistamaa "Benecol"-levitettä alettiin myydä Suomen kaupoissa 1995 jälkeen ja se oli maailman ensimmäinen kolesterolia alentava ja esteröityjä kasvistanoleita sisältävä elintarvike. Vuoden 2000 jälkeen alettiin käyttämään sterolien estereitä elintarvikkeissa muualla Euroopassa.


title: Sterolit

text: Kasvisterolit vähentävät kolesterolin päätymistä verenkiertoon ja sitä kautta ne laskevat veren LDL-pitoisuuksia. Sterolien kolesterolia alentavia vaikutusmekanismeja ei tunneta kauttaaltaan.


title: Sterolit

text: Ravinnon mukana saadusta kolesterolista noin 50%, 0.4–5% kasvisteroleista ja 0.02–0.3% stanoleista imeytyy suolistosta. Sterolien ja stanolien imeytymiseen vaikuttaa NPC1L1 proteiini, joka avustaa näiden molekyylien siirtymistä suolesta soluun.


title: Sterolit

text: Kehon oman tai ravinnon mukana tulleen kolesterolin (uudelleen) imeytyminen suolistosta edellyttää sitä, että kolesteroli muodostaa suolessa pieniä pisaroita (misellejä) sappihappojen avustamana. Kasvisterolit syrjäyttävät kolesterolia näissä miselleissä, jolloin vähemmän kolesterolimolekyylejä imeytyy kehoon kasvisterolien siis viedessä niiltä tilaa.


title: Sterolit

text: Lisäksi kasvisterolit aktivoivat maksan X reseptori (LXR) alfaa, LXR beetaa ja ABCA1 transportteria. Nämä pumppaavat suolen soluihin siirtynyttä kolesterolia pois soluista takaisin suolistoon.


title: Sterolit

text: Vereen päätyessään kasvisteroleita pidetään veren kolesterolista riippumattomana sepelvaltimotautia aiheuttavana tekijänä. Kaksi ABC transportteri proteiinia, ABCG5 ja ABCG8, erittävät suolen sisäpinnan soluihin imeytyneitä kasvisteroleita takaisin suoleen. Toimimattomat ABCG5 ja ABCG8 transportterit aiheuttavat mutaatiot johtavat siksi harvinaiseen sitosterolemiaan, johon liittyvät merkittävästi kohonneet veren kasvisteroliarvot, normaali tai lievästi kohonnut veren kolesterolipitoisuus ja suuri riski sairastua sepelvaltimotautiin verrattain nuorena.


title: Sterolit

text: Kasvistanolit tehostavat kerääntyvästi statiinien LDL-kolesterolia alentavaa vaikutusta, eli niiden yhteiskäyttö johtaa siten parempiin kolesteroliarvoihin kuin kumpikaan aine yksinään.


title: Sterolit

text: Sterolit eivät vaikuta veren HDL-kolesteroli, liporoteiini (a) ja PCSK9 pitoisuuksiin. Ne saattavat hieman madaltaa veren triglyseriditasoja erityisesti sellaisilla henkilöillä, joilla ne ovat koholla.


title: Sterolit

text: Sterolien käyttö lisää hieman kehon omaa kolesterolin sisäsynteesiä, mutta tämä ei riitä kumoamaan sterolien kolesterolia alentavaa vaikutusta.


title: Sterolit

text: Lukuun ottamatta tiettyjä lipoproteiineja (kuten LDL:ää), steroleilla ei ole pitkäaikaiskäytössä terveillä ihmisillä havaittu olevan vaikutuksia useimpiin veriarvoihin ja muihin kliinisten testitulosten arvoihin. Ne eivät vaikuta sukupuolihormonien ja muiden steroidihormonien määriin terveillä. Sterolit saattavat vähentää hieman kehon kykyä ottaa ravinnosta A-vitamiinin esiasteina toimivia karotenoideja (esimerkiksi beetakaroteenia), laskien niiden pitoisuutta veressä 15–25% pitkäaikaiskäytössä, mutta vaikutus ei ole terveyden kannalta merkittävä. Sterolit eivät terveillä vaikuta punasolujen solukalvojen muotoutuvuuteen.


title: Detroitjoki

text: Detroitjoki on 51 kilometriä pitkä joki, joka virtaa Kanadan Ontarion provinssin ja Yhdysvaltojen Michiganin osavaltion rajalla. Joki saa alkunsa Lake St. Clair -järvestä, kulkee noin 51 kilometriä etelään ja laskee lopulta Eriejärveen. Se on tärkeä osa vesitietä, joka mahdollistaa laivaliikenteen Suurilla järvillä.


title: Detroitjoki

text: Suurimmat kaupungit joen varrella ovat Detroit, Michiganissa ja Windsor, Ontariossa. Kaupungit yhdistää Ambassador Bridge -silta ja Detroit–Windsor-tunneli, jotka ovat vilkkaimmin liikennöidyt rajanylityspaikat maiden välillä. Detroitjoki on määritelty ainoana jokena sekä Yhdysvalloissa että Kanadassa kansallishistorialliseksi joeksi.


title: Detroitjoki

text: Joen alkulähteen korkeus on noin 175 metriä merenpinnasta Lake St. Clair -järvellä. Detroitjoen virtaus on vuoden ympäri keskimäärin 5 324 m³/s. Harvoin tapahtuvan myrskyvuoksen aikana joen virtaus saattaa muutaman tunnin ajaksi jopa kääntyä päinvastaiseksi. Detroitjoen valuma-alue käsittää yli 2 000 km² alueen. Siihen kuuluu muun muassa River Rouge, Ecorse River ja Marsh Creek Yhdysvaltojen puolella, sekä River Canard, Little Creek ja Turkey Creek Kanadassa.


title: Detroitjoki

text: Detroitjoki muodostui viimeisen jääkauden loppupuolella, noin 10 000 vuotta sitten. Joki on ollut intiaanien tärkeä kauppareitti ainakin viimeisen 6 000 vuoden ajan. Arkeologisissa kaivauksissa alueella tiedetään olleen pysyvää asutusta ainakin 400-luvun tienoilta saakka.


title: Detroitjoki

text: 1600-luvulle saakka alueella asui huron-, chippewa- ja ottawa-intiaaneja. Alun perin nykyisen New Yorkin alueella asuneet ja Uudessa-Alankomaissa asuneiden hollantilaisten kanssa kauppaa käyneet irokeesit olivat vuosisadan puoliväliin tullessa metsästäneet rannikon majavat lähes sukupuuttoon. Etsiessään parempia metsästysmaita he saapuivat Detroitjoen alueelle ja hävittivät alueella aikaisemmin asuneet heimot lähes kokonaan. Pian tämän jälkeen englantilaiset ja ranskalaiset turkiskauppiaat kulkivat kanooteillaan jokea pitkin ylemmille Suurille järville. Ensimmäisenä jokea pitkin laivalla purjehtinut eurooppalainen oli tutkimusmatkailija Robert Cavelier de La Salle. Tutkimusmatkallaan ylemmille Suurille järville vuonna 1679 hän purjehti Detroitjokea pitkin "Griffon"-purjelaivalla.


title: Detroitjoki

text: Vuonna 1701 ranskalainen Antoine de la Mothe Cadillac perusti "Le Détroit" -siirtokunnan nykyisen Detroitjoen varrelle. Se laajeni myöhemmin joen molemmille puolille, ja sen Yhdysvaltojen puoleisesta osasta muodostui nykyinen Detroitin kaupunki. Siirtokunta ja joki nimettiin yksinkertaisesti Le Detroitiksi, joka suomeksi tarkoittaa salmea, Lake St. Clairin ja Eriejärven välillä. Vielä nykyisinkin alueella on voimakas ranskankielinen vähemmistö.


title: Detroitjoki

text: Monet Yhdysvalloista pakenevista orjista kulkivat "maanalaista rautatietä" pitkin, solmukohtana toimineen Detroitin kautta ja Detroitjoen yli Kanadaan. Suurin osa entisistä orjista pakeni vuosien 1850–1860 välillä.


title: Detroitjoki

text: Michiganin päättäjät määrittelivät kieltolain osavaltioon vuonna 1917 ja maanlaajuinen kieltolaki säädettiin vuonna 1920. Kieltolain johdosta salakuljetus Kanadasta Yhdysvaltoihin oli erittäin vilkasta etenkin Detroitin ja Windsorin välillä lyhyen välimatkan johdosta.


title: Detroitjoki

text: Detroitjoella on tavattu kaikkiaan noin 300 eri lintulajia ja säännöllisesti siellä pesii noin 150 lintulajia. Joessa elää myös yli 29 sorsalintulajia, 65 kalalajia. Detroitjoki sijaitsee muuttolintujen kahden tärkeän muuttokäytävän risteyksessä. Arvioiden mukaan alueen kautta kulkee vuosittain noin 3 miljoonaa muuttolintua. Alueen kautta kulkevia lintuja ovat muiden muassa sorsat, hanhet, joutsenet ja nokikanat. Vuonna 1960 Yhdysvaltain kongressi perusti Detroitjoen alajuoksulle 1,86 neliökilometrin suuruisen "Wyandotte National Wildlife Refuge" -luonnonsuojelualueen.


title: Detroitjoki

text: 1940–1950-luvuilla joki saastui useaan otteeseen öljy- ja fosfori-päästöjen vuoksi, ja vuonna 1965 yhdysvaltalainen Time-aikakauslehti nimesi Detroitjoen kuolleeksi joeksi. Vuonna 1970 kalastus joella kiellettiin korkeiden elohopeapitoisuuksien vuoksi. Yhdysvaltain ja Kanadan valtiot ovat 1970-luvulta lähtien osallistuneet joen suojelemiseen ja palauttamiseen alkuperäiseen tilaansa. Suojelutoimien ansiosta alueelle on palannut useita siellä aikaisemmin eläneitä lintu- ja kalalajeja. Näistä merkittävimpiä ovat valkopäämerikotka, muuttohaukka, järvisampi, sillisiika, valkosilmäkuha ja päivänkorennot.


title: Rauno Alatalo

text: Rauno Alatalo (10. lokakuuta 1952 Oulujoki – 9. marraskuuta 2012 Laukaa) oli suomalainen biologi ja professori. Hän toimi Jyväskylän yliopiston biologian professorina 1994–2009 opetus- ja tutkimusalanaan ekologia ja ympäristönhoito. Biologina hänen erityisalansa oli lintutiede.


title: Rauno Alatalo

text: Alatalon intohimo luontoon heräsi murrosikäisenä lintuja tarkkaillessa. Hän opiskeli biologiaa Oulun yliopistossa, missä hän suoritti kandidaatin ja lisensiaatin tutkinnot. Jatko-opintoja hän teki Uppsalan yliopistossa, ja väitteli siellä filosofian tohtoriksi 1980. Väitöstyö käsitteli pohjoisten metsien lintuyhteisöjä.


title: Rauno Alatalo

text: Alatalo asui Uppsalassa seitsemän vuotta. Hän tuli töihin Jyväskylän yliopistoon, jossa hän toimi akatemian nuorempana ja vanhempana tutkijana, yliassistenttina sekä professorina. Vuonna 1994 hänet nimitettiin yliopiston bio- ja ympäristötieteiden professoriksi, ja 1997 hän sai viisivuotisen akatemiaprofessoriuden. Alatalo johti 2000–2005 Suomen Akatemian nimeämää Evoluutioekologian huippututkimusyksikköä. Akatemiakauden jälkeen hän työskenteli jälleen yliopiston ekologia- ja evoluutiobiologian osaston professorina, josta virasta jäi eläkkeelle 1.7.2009. Alatalo kuoli 9.11.2012 Laukaassa pitkän sairauden jälkeen.


title: Rauno Alatalo

text: Alatalo oli perehtynyt eläinten pariutumismenestykseen ja pariutumisevoluutioon. Tutkimuslajeina ovat olleet muun muassa kirjosieppo ja teeri sekä rummuttava juoksuhämähäkkilaji "Hygrolycosa rubrofasciata". Tiais- ja kirjosieppotutkimuksia varten Alatalon tutkimusryhmä asetti sadoittain linnunpönttöjä ympäri Konneveden metsiä.


title: Rauno Alatalo

text: Professorina hän ohjasi lukuisia opinnäytteitä, jotka on julkaistu arvostetuissa tieteellisissä sarjoissa. Professoriliitto valitsi Alatalon Vuoden professoriksi 2001.


title: Rauno Alatalo

text: Alatalo toimi useissa luottamustehtävissä, muun muassa pohjoismaisen ornitologisen liiton (SOU) puheenjohtajana 1991–1993, Behavioral Ecologyn toimitusneuvoston jäsenenä 1995–2000, eurooppalaisen evoluutiobiologian järjestön (ESEB) valtuuskunnan jäsenenä vuodesta 1999 alkaen, sekä brittiläisen eläinten käyttäytymistutkimusjärjestön (ASAB) valtuuskunnan jäsenenä vuoden 2002 alusta.


title: KNM Trondheim (F302)

text: KNM Trondheim oli Norjan laivaston Oslo-luokan fregatti, joka tilattiin 1960. Alus oli palveluksessa vuodesta 1966 aina vuoden 2006 kesäkuuhun.


title: KNM Trondheim (F302)

text: Alus tilattiin 1960 Hortenin laivastontelakalta. Sen köli laskettiin 1963 ja alus laskettiin vesille 4. syyskuuta 1964. Alus valmistui 2. kesäkuuta 1966.


title: KNM Trondheim (F302)

text: Alus modernisoitiin 1987-1990, jolloin alukselle asennettiin suojasoihdunheittimet, Spherion TSM-2633 kaikuluotain, MSI 3000 tiedonsiirtojärjestelmä sekä 76 millimetrin ilmatorjuntatykki korvattiin 40 mm/L70 Boforsin ilmatorjuntatykillä. Vuosina 1996-1997 alukselle asennettiin Link 11 ja 14 tietoliikennejärjestelmät, GPS ja Plesseyn AWS-9 tutka.


title: KNM Trondheim (F302)

text: Alus osallistui syksyllä 2002 ja vuonna 2005 Naton terrorismin vastaiseen operaatioon Active Endeavouriin, jossa seurattiin Välimeren merenkulkua.


title: KNM Trondheim (F302)

text: "Trondheim" ajoi navigointivirheen seurauksena karille 17. maaliskuuta 2006 Linesfjordenissa. Alus ei vaurioitunut pahoin, mutta rannikkovartioston vartiolaiva "KV Tromsö" saattoi aluksen Haakonsverniin. Kuivatelakalla aluksen vauriot tutkittiin, jolloin todettiin toisen potkurinakselin, kaikuluotaimen kuvun sekä rungon vaurioituminen. Aluksi näytti siltä, että alus poistettaisiin ennen aikaisesti palveluksesta. Lopulta päätettiin rungon ja akseliston vauriot korjata ja ainoastaan kaikuluotain jäi käyttökelvottomaksi.


title: KNM Stavanger (F303)

text: KNM Stavanger oli Norjan laivaston Oslo-luokan fregatti, joka tilattiin 1960. Alus oli palveluksessa vuodesta 1967 aina vuoteen 1998. Alus upposi maalilaivana 2001 sukellusvene "KNM Utsteinin" laukaiseman torpedon osuttua.


title: KNM Stavanger (F303)

text: Alus tilattiin 1960 Hortenin laivastontelakalta. Sen köli laskettiin 1965 ja alus laskettiin vesille 4. helmikuuta 1966. Alus valmistui 1. joulukuuta 1967.


title: KNM Stavanger (F303)


title: KNM Narvik

text: KNM Narvik oli Norjan laivaston Oslo-luokan fregatti, joka tilattiin 1960. Alus oli palveluksessa vuodesta 1966 vuoteen 1998. Alus on ollut esillä merimuseossa Hortenissa vuodesta 2008.


title: KNM Narvik

text: Alus tilattiin 1960 Hortenin laivastontelakalta. Sen köli laskettiin 1964 ja alus laskettiin vesille 8. tammikuuta 1965. Alus valmistui 30. marraskuuta 1966.


title: KNM Narvik

text: Alus modernisoitiin 1987–1990, jolloin alukselle asennettiin suojasoihdunheittimet, Spherion TSM-2633-kaikuluotain, NFT MSI-3100 -tiedonsiirtojärjestelmä sekä 76 millimetrin ilmatorjuntatykki korvattiin 40 mm/L70 Boforsin ilmatorjuntatykillä. Vuosina 1996-1997 alukselle asennettiin Link 11- ja 14-tietoliikennejärjestelmät, GPS ja Plesseyn AWS-9-tutka.


title: KNM Narvik

text: Alus osallistui 2001-2002 ja 2004 Naton terrorismin vastaiseen operaatioon Active Endeavouriin, jossa seurattiin Välimeren merenkulkua. Alus siirrettiin kesällä 2007 telakalle ennen kuin se sijoitettiin merimuseoon museoalukseksi kesällä 2008.


title: Nokkakuninkaat

text: Nokkakuninkaat ("Rhinochimaeridae") on koppapäisiin kuuluva rustokalojen heimo. Nokkakuningaslajit elävät ympäri maailman lämpimissä tai lauhkeissa vesissä.


title: Nokkakuninkaat

text: Nykyiset nokkakuninkaat jaetaan kolmeen sukuun ja kahdeksaan lajiin, joita ovat muiden muassa nokkakuningas ("Harriotta raleighana"), naskalinokkakuningas ("Harriotta haeckeli"), karibiannokkakuningas ("Neoharriotta carri"), atlantinnokkakuningas ("Rhinochimaera atlantica") ja idännokkakuningas ("Rhinochimaera pacifica").


title: Nokkakuninkaat

text: Nokkakuninkaisiin kuuluvien "Amylodon"- ja "Elasmodus"-sukujen fossiileista varhaisimmat on ajoitettu jurakaudelle.


title: Nokkakuninkaat

text: Nokkakuninkaita elää paikoittain Atlantin, Intian ja Tyynen valtameren alueilla. Ne ovat syvissä vesissä eläviä kaloja, joita tavataan 200–2 600 metrin syvyydessä.


title: Nokkakuninkaat

text: Nokkakuninkaiden selvin tuntomerkki on pitkä ja terävä (muttei kova) nokkamainen kuono. Nokassa on tuntoelimiä, joilla kalat etsivät ruokaa ja tunnistavat parittelukumppanin. Koirailla on päässä elin, jolla ne tarttuvat naaraisiin paritellessaan. Nokkakuninkaiden etummainen selkäevä on korkea ja sen etureunassa on myrkyllinen piikki. Taempi selkäevä on matala ja pitkä. Rintaevät ovat suuret ja niitä käytetään uimiseen. "Neoharriotta"-suvun lajeilla peräevä ja pyrstöevä ovat erilliset, muilla yhtenäiset.


title: Nokkakuninkaat

text: Suussa on hampaina luulevyt. Levyt ovat paksut "Harriotta"- ja "Neoharriotta"-sukujen lajeilla ja ohuemmat "Rhinochimaera"-suvussa. Nokkakuninkaat syövät pieniä kaloja ja selkärangattomia eläimiä.


title: Nokkakuninkaat

text: Nokkakuningaslajit kasvavat 65–140 senttimetrin pituisiksi ja ovat yleensä ruskeita. Nokkakuninkaiden munakotelo on päärynänmuotoinen ja noin 15 cm pitkä.


title: Avellan

text: Avellan tai Avellán voi viitata seuraaviin:


title: Heinola (täsmennyssivu)

text: Heinola voi tarkoittaa seuraavia:


title: Tiffany

text: Tiffany voi tarkoittaa seuraavia:


title: Kylmä tila

text: Kylmä tila oli vuonna 1945 säädetyn maanhankintalain mukainen asutustila, jolla ei ollut kunnollisia rakennuksia. Kylmän tilan maanviljelykseen tarkoitetusta maa-alasta sai enintään 10 prosenttia olla aiemmin raivattua. Tilan asukkaille voitiin myöntää valtion varoista uudistilan perustamispalkkiota. Maanhankintalain mukaisen asutustoiminnan tarkoituksena oli viljelys- ja metsämaan hankinta siirtoväelle, sotainvalideille, sotaleskille, sotaorvoille, perheellisille rintamamiehille sekä ansiomahdollisuutensa menettäneille maataloustyöntekijöille ja maanvuokraajille. Asutustoimintaan tarvittavaa maata hankittiin sekä ostamalla että laajoilla pakkolunastuksilla. Perustamispalkkioiden lisäksi valtio lainoitti asutettavia ihmisiä ja suoritutti tiloilla muun muassa koneellista raivaustyötä.


title: Cold Cold Ground

text: Cold Cold Ground oli vuosina 2004-2014 toiminut helsinkiläinen industrial punk -yhtye. Yhtye tuli tunnetuksi muun muassa jänisnaamariin pukeutuvasta kitarististaan. Uransa alkuaikoina yhtye julkaisi kolme omakustanne-EP:tä. Vuonna 2010 yhtye julkaisi debyyttialbuminsa "This Side Of Depravity" Osasto-A Recordsin kautta. Keväällä 2011 saksalainen Danse Macabre Records julkaisi levyn myös muualla Euroopassa.


title: NFT MSI-3100

text: NFT MSI-3100 on taistelunjohtojärjestelmä, joka koostuu kahdesta KMC 9000 pääteasemasta. Pääteasemien välillä on Budos väylä, jonka kautta ne välittävät tilannekuvaa toisilleen. Järjestelmään ei kuulu varsinaista tulenkäyttöjärjestelmää, mutta kaikkiin järjestelmään liitettyihin asejärjestelmiin tulee kuulua tulenkäytönhallinta. Järjestelmä kykenee käsittelemään 99 itse lisättyä maalia ja 48 linkin kautta saatua maalia.


title: NFT MSI-3100

text: Pääteasemista toinen on tarkoitettu taktiseen johtamiseen ja toinen asejärjestelmien hallintaan. Maalien seuranta voi olla manuaalista tai automaattista. Manuaalinen järjestelmä mahdollistaa tiedon lisäämisen saatuihin tietoihin. Automaattisessa järjestelmässä REX II dataplotteri lisää tutkalta saadun tiedon näyttöön. Kumpaankin pääteasemaan kuuluu kaksi KS500 tietokonetta, joista toinen on käytönhallintaa varten ja toinen tehtävän hallintaa varten. Lisäksi järjestelmään kuuluu KS 800 tietokone datan esikäsittelyä varten. Asejärjestelmien hallinnan päätteeseen on liitetty tietokone Terne sukellusveneidentorjuntaheittimen käyttöä varten ja taktisen johtamisen näytön kautta hallitaan merimaali- ja ilmamaalien ammunta.


title: NFT MSI-3100

text: Järjestelmä on asennettu ensimmäisen kerran Norjan laivaston Oslo-luokan fregattiin helmikuussa 1987.


title: Antti Hänninen (kitaristi)

text: Antti Hänninen on suomalaisen power metal -yhtye Cardiantin kitaristi, säveltäjä, sanoittaja ja perustajajäsen. Hän käyttää Fender Stratocaster- ja Gibson Les Paul -kitaroita. Antti on ollut myös Ignis Fatuss-yhtyeessä kosketinsoittajana.


title: Fatež

text: Fatež () on kaupunki Kurskin alueella Venäjällä. Se sijaitsee Usožajoen varrella 45 kilometriä Kurskista pohjoiseen. Kaupunki on Fatežin piirin keskus. Sen kautta kulkee Moskovan ja Simferopolin välinen M2-valtatie. Asukkaita on 5 000 henkeä (vuonna 2010).


title: Fatež

text: Paikkakunta on saanut alkunsa 1600-luvulla syntyneestä kylästä. Vuonna 1779 siitä tuli kaupunki ja Kurskin lääniin kuuluneen kihlakunnan keskus. Nykyään Fatežissa toimii lähinnä elintarviketeollisuutta. Nähtävyyksiin kuuluu kotiseutumuseo ja vuonna 1800 rakennettu Tihvinän jumalanäidin ikonin kirkko. Kaupungista on kotoisin säveltäjä Georgi Sviridov.


title: Aamiainen Tiffanylla

text: Aamiainen Tiffanylla ("Breakfast at Tiffany’s") on Truman Capoten kirja vuodelta 1958. Suomeksi teos ilmestyi vuonna 1967 Tammen kustantamana. Suomennostyön tekivät Inkeri Hämäläinen ja Kristiina Kivivuori.


title: Aamiainen Tiffanylla

text: Blake Edwards ohjasi kirjan pohjalta samannimisen elokuvan, joka sai ensi-iltansa vuonna 1961.


title: Aamiainen Tiffanylla

text: Kirjan päähenkilön persoonan esikuvaksi on väitetty useita henkilöitä, kuten Oona O’Neill. Toinen esimerkki on New Yorkin seurapiireissä liikkunut Carol Marcus, joka avioitui kirjailija William Saroyanin kanssa (kahdesti) ja myöhemmin näyttelijä Walter Matthaun kanssa.


title: Perry Vilenius

text: Kari "Perry" Vilenius on muusikko, joka on ollut perustamassa yhtyeitä Cadgers ja Järjestyshäiriöhc-82 sekä on soittanut niissä. Järjestyshäiriön hajoamisen jälkeen siirtyi Riistettyihin soittamaan kitaraa. Hän on soittanut Pyhissä nukeissa, Nukeissa ja kokoonpanossa Chezz (Calle Hyötynen-laulu, Timpa Laine-basso, Perry-kitara ja Stydy-rummut).


title: Jesse Miettinen

text: Jesse Miettinen (s. 22. huhtikuuta 1990 Kuopio) on suomalainen jalkapalloilija ja naprapaatti.


title: Jesse Miettinen

text: Miettinen edusti Ykkösessä pelannutta FC KooTeePeetä kausina 2011–2013. Hänen aiemmat seuransa ovat olleet Kuopion Palloseura ja PK-37.


title: Jesse Miettinen

text: Juniorina hän on saavuttanut B-poikien SM-kultaa 2007, A-poikien SM-pronssia 2008 ja 2009.


title: Meier

text: Meier voi tarkoittaa seuraavia:


title: Münchner Kindl

text: Münchner Kindl () on Münchenin kaupungin vaakunakuva. Se mainittiin ensimmäisen kerran kaupungin tilikirjoissa uuden vaakunan oston yhteydessä vuonna 1726. 1700-luvulla vaakunan alkuperin aikuista munkkia alettiin kuvaamaan lapsenomaisemmin osittain kristinuskon lapsivapahtajan vaikutuksesta.


title: Münchner Kindl

text: Vaakunan munkinkaapu on benediktiiniläistyylinen, mutta sitä ei voida tarkkaan sijoittaa mihinkään sääntökuntaan. 1880-luvulta lähtien Münchner Kindlä on kuvattu maallistuneesti käsissään oluttuoppi ja retiisi.


title: Cleveland Brown junior

text: Cleveland Brown junior (14 vuotta) on Cleveland Brownin poika televisiosarjoissa Family Guy ja The Cleveland Show, joissa hahmon äänenä on Kevin Michael Richardson. Hän on koulukiusattu painonsa ja omituisuuksiensa takia. Hänellä on pehmoleluna tiikeri, jonka hän kuvittelee elävän. Jopa hänen oma isänsä on hänelle ilkeä, varsinkin humalassa. Cleveland Brown junior pohtii usen rasismia ja muita vakavia asioita.Cleveland jr oli aluksi laiha ja energininen ja hyvä mini golfissa.


title: Cleveland Brown junior

text: Toisin kuin Family Guyssa, The Cleveland Show’ssa Cleveland on viisas, rauhallinen, ylipainoinen ja vähän lapsellinen.


title: Cleveland Brown junior

text: Cleveland on lihava ja silmälasipäinen. Hänellä (kuten piirroshahmoilla yleensä) on aina sama punainen paita ja siniset housut.


title: Pyöli (Somero)

text: Pyöli on kylä ja postinumeroalue Somerolla. Kylän väkiluku vuonna 2011 oli 69, mikä teki siitä Someron kylistä väkiluvultaan 30. suurimman yhdessä Ruunalan kanssa. Pyölin naapurikyliä Somerolla ovat Sillanpää ja Pitkäjärvi lännessä, Kärilä etelässä, Lahti idässä sekä Sylvänä, Ollila ja Paltta koillisessa. Ypäjän puolella rajanaapurina on Palikkala. Pohjoisosat kylästä kuuluvat Lehtimäenkulman kulmakuntaan.


title: Pyöli (Somero)

text: Pyölin kylä sijaitsee Hämeen Härkätien (yhdystie 2810) varrella, Someron keskustaajamasta noin 10 kilometriä Kosken suuntaan ja rajautuu etelässä Paimionjoen vesistöön. Kylän keskustassa Lahden ja Pyölin kylien rajalla toimi vuosina 1917-1997 Lahden koulu. Vuosina 1997-2013 se oli yhdistettynä Pitkäjärven koulun kanssa Lahti-Pitkäjärven kouluksi, jonka 1–2 luokat olivat Lahden ja 3-6 luokat Pitkäjärven koululla. Vuoden 2014 alusta koulun koko opetus siirrettiin Pitkäjärvelle. Aiemmin Pyölissä on ollut myös kauppa ja posti. Lehtimäenkulmalla Pyölin kylän pohjoisosassa toimi oma kansakoulu vuosina 1926–1971.


title: Pyöli (Somero)

text: Historiallisesti Pyölin kylä on ollut samaa isonjaon jakokuntaa viereisen Lahden kylän kanssa, johon nähden se lienee myöhemmin asutettu tytärkylä, mihin myös nimen "Pyöli" on tulkittu viittaavan. Aiemmin samaan jakokuntaan arvellaan kuuluneen myös joen eteläpuolisten Kärilän Ryhdän ja Kimalan kylien.


title: Pyöli (Somero)

text: Kylän vanhoja taloja ovat olleet Oikia ja Väärä, joista Väärä jaettiin vuonna 1804 Yli- ja Ali-Väärälään. Isossajaossa perustettu uudistalo on Lehtimäki Lehtimäenkulmalla kylän pohjoisosassa.


title: Pyöli (Somero)

text: Pyölin kylän taloista vanhalla kylätontilla edelleen sijaitseva Alitalo eli Ali-Väärälä, jonka päärakennus on vuodelta 1885, on maisemallisesti ja paikallishistoriallisesti merkittävä.


title: Pyöli (Somero)

text: Vuonna 1874 nykyiselle paikalleen noin kilometri kylätontista pohjoiseen siirretty Oikia, jonka päärakennuksen vanhin osa on perimätiedon mukaan 1760-luvulta, muodostaa rakennus- ja paikallishistoriallisesti ja maisemallisesti erittäin merkittävän kokonaisuuden.


title: Pyöli (Somero)

text: Lehtimäen uudistalon rakennukset ovat sijainneet alun perin nykyisen Lehtimäen koulun paikalla, josta ne on siirretty nykyiselle paikalleen noin vuonna 1825, ja myös ne muodostavat maisemallisesti ja paikallishistoriallisesti arvokkaan kokonaisuuden. Lehtimäen nykyinen päärakennus on perimätiedon mukaan vuodelta 1834.


title: Pyöli (Somero)

text: Myös vuonna 1929 rakennettu kaksikerroksinen, vuonna 1929 rakennettu, 2000-luvulla yksityisomistuksessa oleva Lehtimäen koulu on maisemallisesti merkittävä.


title: Vale-luokka (tykkivene)

text: Vale-luokka oli Norjan laivaston viiden 2. luokan tykkiveneen muodostama alusluokka, jonka alukset valmistettiin vuosina 1874-1878. Alukset olivat pieniä ja ketteriä. Niiden aseistuksena oli yksi isohko suusta ladattava tykki sekä muutama pienempi tykki itsepuolustukseksi.


title: Vale-luokka (tykkivene)

text: Hieman ennen ensimmäistä maailmansotaa vuosina 1911-1912 alukset muutettiin miinalaivoiksi. Muutostöiden aikana niiden raskas tykki korvattiin uudenaikaisemmalla 150 mm tai 120 mm takaaladattavalla tykillä. Lisäksi "Vidarin" ja "Norin" yhden naulan (37 mm) tykit korvattiin tehokkaammilla 47 millimetrin tykeillä. Raskaiden tykkien poiston jälkeen aluksille kyettiin kuormaamaan 50 miinaa.


title: Vale-luokka (tykkivene)

text: Alukset olivat edelleen palveluksessa Saksan hyökätessä Norjaan huhtikuussa 1940 ja Norjan meri-ilmavoimien upottamaa "Ulleria" lukuun ottamatta ne viettivät sodan Saksan laivastossa. Sodan päätyttyä alukset palautettiin Norjalla ja ne romutettiin.


title: Pyöli

text: Pyöli (ruotsin sanasta "böle") on sana, joka voi Suomessa esiintyä paikannimissä sekä yksinään että nimen osana ja joskus myös yleisnimen osana.


title: Frinton-on-Sea

text: Frinton-on-Sea on pieni meren rannalla sijaitseva kunta Essexissä, Englannissa. Frinton-on-Sea kuuluu Frinton and Waltonin maalaiskuntaan ja siellä asuu vajaat 5 000 asukasta.


title: Frinton-on-Sea

text: Kunnassa on 1 600 metriä pitkä hiekkaranta ja siellä on mahdollisuus uimiseen, purjehdukseen ja purjelautailuun. Ranta rajoittuu kävelykatuun, jonka varrella on lukuisia rantavajoja.


title: Frinton-on-Sea

text: Frinton-on-Sea:ssä on kaksi anglikaanista maalaiskuntakirkkoa: St Mary the Virgin -kirkko sekä Magdalan Marian kirkko, joka rakennettiin vuonna 1928. Kunnassa on myös metodismikirkko, vapaakirkko, kristillisen tieteen sali ja roomalaiskatolinen kirkko. Lisäksi Frinton-on-Sea:ssä on nunnaluostari, jonka nunnat perustivat St Philomenan yksityiskoulun 4-11-vuotiaille.


title: Jou jou

text: Jou jou on suomalaisen rap-artisti Asan, "Asa Masa" -nimellä julkaisema, kuudes studioalbumi. Albumi julkaistiin 23. helmikuuta 2011 Asan oman levy-yhtiön Roihis Musikan kautta. Se julkaistiin CD:nä ja vinyylinä.


title: Jou jou

text: Levyn taustalla vaikuttaa myös Uusi Fantasia-yhtyeestä tuttu DJPP. Albumin ensimmäinen kappale "Hip hop hurraa" julkaistiin tammikuun lopulla 2011. Kappaleesta on julkaistu myös musiikkivideo. Albumi sijoittui ilmestyttyään Suomen virallisen listan toiselle sijalle (9/2011). Rumban listalla sijoitus oli ensimmäinen sija. Kesäkuun alussa 2011 julkaistiin albumilta toinen musiikkivideo kappaleesta "Iso Pete".


title: Symfonia

text: Symfonia on monikansallinen power metal -yhtye, jonka kitaristi Timo Tolkki kokosi vuonna 2010.


title: Symfonia

text: Tolkin ohella yhtyeeseen kuuluvat liittymisjärjestyksessä laulaja Andre Matos, basisti Jari Kainulainen, rumpali Uli Kusch ja kosketinsoittaja Mikko Härkin. Jäsenet ovat tunnettuja muun muassa yhtyeistä Angra, Helloween, Sonata Arctica ja Stratovarius, joten kyseessä on eräänlainen superyhtye. Yhtyeen perustamishetkellä kaikki jäsenet asuivat Pohjoismaissa.


title: Symfonia

text: Yhtye teki Aasian mantereen kattavan levytyssopimuksen japanilaisen Marqueen Avalon-levymerkin kanssa ja aloitti esikoisalbuminsa äänittämisen marraskuussa 2010. Muualla maailmassa yhtyeellä on jakelusopimus Edelin kanssa. Esikoisalbumi "In Paradisum" ilmestyi Japanissa 23. maaliskuuta ja muualla 1. huhtikuuta 2011. Yhtyeen ensiesiintyminen oli Helsingin Finnish Metal Expossa 18. helmikuuta 2011.


title: Symfonia

text: 5. joulukuuta 2011 Timo Tolkki julkaisi ilmoituksen omalla Facebook -sivustollaan, että bändi lopettaa erimielisyyksien ja huonon menestyksen vuoksi.


title: Norjan laivaston sukellusveneet

text: Norjan laivaston sukellusveneet on lista Norjan laivastossa palvelleista sukellusveneistä.


title: Gypsy Joker

text: Gypsy Joker MC (GJMC), tai Gypsy Jokers kuten viimeisenä mainitulla nimellä kutsuttu on rikollinen moottoripyöräkerho, joka alun perin perustettiin San Franciscossa, Kaliforniassa Aprillipäivänä vuonna 1956. Se on yksi kaikkein tunnetuimmista ja väkivaltaisimmista moottoripyöräjengeistä Yhdysvalloissa ja Australiassa.


title: Elokuvajournalistit

text: Elokuvajournalistit ry oli vuonna 1944 perustettu Helsingin aikakaus- ja päivälehtien elokuvatoimittajien perustamana yhdistys. Se hajosi sisäisiin ristiriitoihin vuonna 1962. Myöhemmin osa sen entisistä jäsenistä perusti "Filmiaura" -yhdistyksen. Yhdistys oli tunnettu vuosittaisten elokuva-alan Jussi-patsaiden jakamisesta.


title: Elokuvajournalistit

text: Elokuvajournalistit syntyi toimittaja Tapio Vilpposen aloitteesta helsinkiläisten elokuvatoimittajien yhteiseksi yhdistykseksi. Sen perustamispäiväksi tuli 16. syyskuuta 1944. Ensimmäisessä kokouksessa paikalla olivat Vilpposen lisäksi toimittajat Toini Aaltonen, Annikki Arni, Ainoa Aurela-Laaksonen, Raoul af Hällström, Hans Kutter, Olavi Linnus, Toini Pyykkö-Vilppunen, Salama Simonen-Hirvonen ja Paula Talaskivi.


title: Elokuvajournalistit

text: Yhdistyksen erääksi päätarkoitukseksi tuli alusta alkaen tunnustuspalkintojen jakaminen kotimaisten elokuvien parhaille vuosittaisille saavutuksille. Vilpposen aloitteesta yhdistys otti mallia yhdysvaltalaisesta Oscar-palkinnosta. Palkinnon nimeksi ehdotettiin aluksi "Aino-patsasta". Lopulta se sai nimensä kahteen kertaan kuvatun, 1925 ja 1936, "Pohjalaisia" elokuvan miespäähenkilön Jussin mukaan. Ensimmäiset Jussi-patsaat jaettiin Helsingin ravintola Adlonissa 16. marraskuuta 1944.


title: Elokuvajournalistit

text: Elokuvajournalistien yhdistys alkoi riitaantua sisäisesti 1950-luvun lopulta lähtien. Syynä oli uuden ja vanhan sukupolven väliset ristiriidat elokuvajournalismin tehtävästä. Riidat johtivat yhdistyksen lamaantumiseen vuonna 1961. Vanhempi sukupolvi kärsi äänestyksessä tappion ja irtisanoutui yhdistyksen toiminnasta. Lopulta yhdistyi lopetti kevättalvella 1962. Toukokuuksi suunniteltu patsaiden jakotilaisuus jäi pitämättä. Seuraavan vuoden keväällä Jussi-patsaita ryhtyi jakamaan vanhemman sukupolven perustama "Filmiaura" -yhdistys.


title: Juhani Lokki

text: Olli Juhani Lokki (7. heinäkuuta 1943 Helsinki) on suomalainen biologi, tietokirjailija ja hallintomies.


title: Juhani Lokki

text: Juhani Lokki väitteli Helsingin yliopistossa filosofian tohtoriksi 1976 partenogeneettisten hyönteisten genetiikkaa käsitelleellä väitöskirjalla. Lokki opetti yliopistossa perinnöllisyystiedettä ja toimi sen jälkeen Akateemisen kirjakaupan johtajana 1986–1992 ja Suomen tietokirjailijat ry:n toiminnanjohtajana 1992–1997. Vuosina 1998–2010 hän oli Luonnontieteellisen keskusmuseon johtaja. Lokki toimi myös Lintutieto Oy -kustantamon toimitusjohtajana vuodesta 1979.


title: Juhani Lokki

text: Lokki toimi ylioppilastutkintolautakunnan puheenjohtajana vuosina 2007-2012 ja oli lautakunnan varsinainen jäsen vuodesta 2001 alkaen.


title: Juhani Lokki

text: Lokki on julkaissut ja toimittanut lukuisia biologian alan tietokirjoja. Hän on saanut valtion tiedonjulkistamispalkinnon 1983 ja useita muita tietokirjapalkintoja. Hän on toiminut laajasti eri luottamustehtävissä ja asiantuntijaelimissä yliopisto-, kulttuuri- ja kustannusalalla. Hän on Suomen tiedeakatemian jäsen. Lokilla on viisi poikaa.


title: Killzone 3

text: Killzone 3 on Guerrilla Gamesin kehittämä ja Sony Computer Entertainmentin julkaisema ensimmäisen persoonan ammuntapeli. Peli julkaistiin PlayStation 3:lle helmikuussa 2011.


title: Killzone 3

text: Peli on muistuttaa paljon edeltäjäänsä "Killzone 2:ta". Muutoksia ovat kuitenkin esimerkiksi uudet lähitaisteluliikkeet ja parempi grafiikka. Pelin voi läpäistä myös kaksinpelinä, ja mukana on myös verkkomoninpeli.


title: Killzone 3

text: Pelissä voi käyttää apuna PlayStation Move -ohjainta.


title: Megan Taylor

text: Megan Olwen Devenish Ellis (ent. Mandeville, o.s. Taylor, 25. lokakuuta 1920 Rochdale – 23. heinäkuuta 1993) oli brittiläinen taitoluistelija ja maailmanmestari.


title: Megan Taylor

text: Taylor voitti naisten yksinluistelun maailmanmestaruuden vuosina 1938 ja 1939. Lisäksi hän saavutti urheilu-urallaan kolme MM-hopeaa, kolme EM-hopeaa (hävisi joka kerta maannaiselleen Cecilia Colledgelle) ja yhden EM-pronssin. Talviolympialaisiin Taylor osallistui kerran: Lake Placidissa 1932 Sonja Henien voittamassa kisassa hänen sijoituksensa oli seitsemäs. Kyseisissä olympialaisissa 11-vuotiaasta Colledgesta tuli kaikkien aikojen nuorin naisurheilija olympiakisoissa ja nuorin urheilija talviolympialaisissa. Taylorista tuli kyseisten kategorioiden toiseksi nuorin urheilija, sillä hän oli 34 päivää Colledgea vanhempi.


title: Megan Taylor

text: Henien lopetettua Colledge ja Taylor hallitsivat naisten yksinluistelua toiseen maailmansotaan asti. Kilpauransa lopetettuaan Taylor siirtyi luistelemaan näytöksissä.


title: Entropy Productions

text: Entropy Productions on ranskalainen itsenäinen levy-yhtiö.


title: Latokartanon ylioppilaskylä

text: Latokartanon ylioppilaskylä (Latokylä, Latis) on Helsingissä, Latokartanossa sijaitseva ylioppilaskylä. Latokylä tarjoaa asuntoja lukuvuoden aikana Helsingin yliopiston maatalous-metsätieteellisen tiedekunnan opiskelijoille. Kesäaikana asuntoja tarjotaan myös lyhyisiin vuokrasuhteisiin, esim. kesätöihin Helsinkiin tuleville. Kylällä on pitkät perinteet, ja ensimmäiset talot valmistuivatkin jo vuonna 1953. Viimeisimmät talot valmistuivat vuonna 1974.


title: Latokartanon ylioppilaskylä

text:
Latokylässä opiskelija-asuntoja on tarjolla kuudessa eri talossa soluissa (sekasoluissa sekä tyttö- ja poikasoluissa), yksiöissä ja kaksioissa. Kylässä on tällä hetkellä 127 soluasuntoa, 42 yksiötä ja 21 kaksiota.
Asuntoja voi hakea ylioppilaskylän toimistosta saatavien ohjeiden mukaisesti ympäri vuoden.


title: Haakonsvern

text: Haakonsvern ("Haakonsvern orlogsstasjon") on Norjan laivaston päätukikohta, joka sijaitsee Mathopenissa Bergenin kunnassa noin 15 kilometriä kaupungin keskustasta lounaaseen. Haakonsvern on Pohjoismaiden suurin laivastotukikohta. Siellä on noin 5 400 työntekijää asevelvollisina, upseereina ja siviilityöntekijöinä.


title: Haakonsvern

text: Tukikohta perustettiin vuonna 1962, jolloin laivaston toiminnot siirtyivät Oslovuonon Hortenista Bergeniin. Haakonsvern on lähes kaikkien Norjan laivaston alusten tukikohta, ja siellä käy usein myös Naton aluksia. Haakonsvernissa on Norjan laivaston koulutuskeskus (KNM Tordenskjold), ja siellä on myös korjaus- ja huoltopalvelut sekä maanalainen telakka, johon mahtuu fregatti.


title: Makedonian kansanäänestys itsenäisyydestä 1991

text: Makedonian kansanäänestys itsenäisyydestä oli Makedoniassa 8. syyskuuta 1991 pidetty kansanäänestys siitä, pitäisikö alueen jäädä osaksi Jugoslavian sosialistista liittotasavaltaa vai itsenäistyä. Kansanäänestys johti Makedonian itsenäistymiseen.


text: Kansanäänestyksen tulokset olivat:


title: Eron hetki on kaunis

text: Eron hetki on kaunis on suomalaisen Henry Theelin kokoelma-albumi vuodelta 2002.


title: Färsaarten kansanäänestys itsenäisyydestä 1946

text: Färsaarten kansanäänestys itsenäisyydestä oli Färsaarilla 14. syyskuuta 1946 pidetty kansanäänestys siitä, pitäisikö alueen jäädä osaksi Tanskaa vai itsenäistyä. Kansanäänestyksen tuloksena itsenäistyminen voitti, ja Färsaaret julistautui itsenäiseksi 18. syyskuuta. Tanskan kuningas Kristian X ei kuitenkaan tunnustanut alueen itsenäisyyttä, eikä Färsaaret täten itsenäistynyt, mutta se sai silti lopulta itsehallintooikeuden 30. maaliskuuta 1948.


text: Kansanäänestyksen tulokset olivat:


title: Aspen parkland

text: Aspen parkland on lähinnä Kanadassa siijaitseva kasvillisuusvyöhyke pohjoisen preerian ja havumetsävyöhykkeen rajalla. Siellä on aromaista heinäkasvillisuutta ja jokilaaksoissa tiheää haapa-kuusimetsää. "Aspen parkland"in päävyöhyke ulottuu Keski-Albertasta Keski-Saskatchewanin kautta keskiseen ja eteläiseen Manitobaan. Vyöhykkeen leveys on alle 500 km. Luoteis-Albertan Peace Wider Countryssä on erillinen "aspen parkland"-alue. Aspen parkland vastaa Venäjän metsäaroja.


title: Aspen parkland

text: Alueella on lyhyet lämpimät kesät. Vuoden keskimääräinen lämpötila 15 °C ja sademäärä 400–500 millimetriä. Talvisin on pysyvä lumipeite joka sulaa vasta kesän tullessa.


title: Sillanpää (Somero)

text: Sillanpää on kylä Somerolla. Kylän väkiluku vuonna 2011 oli 81, mikä teki siitä Someron kylistä väkiluvultaan 27. suurimman. Sillanpään naapurikyliä Somerolla ovat Pitkäjärvi lännessä, Pyöli idässä sekä Jurvala ja Kärilä etelässä. Pohjoisessa kylän alue rajautuu Ypäjän Palikkalaan.


title: Sillanpää (Somero)

text: Sillanpään kylä sijaitsee Hämeen Härkätien varrella (yhdystie 2810) varrella, Someron keskustaajamasta noin 11 kilometriä Kosken suuntaan ja rajautuu etelässä Paimionjoen vesistöön kuuluvaan Åvikinjärveen. Suhteessa lähikyliin kylän alue jakautuu Pitkäjärven ja Pyölin postinumeroalueiden kesken ja koulua käydään Pitkäjärven koulussa Pitkäjärvellä. Kylän pohjoisosat kuuluvat Lehtimäen kulmakuntaan, jossa toimi oma kansakoulu vuosina 1926–1971. Siellä on myös Sillanpään kylän kylän alueella Lehtilän seurantalo. Kaupallisia palveluita on 2000-luvulla saatavissa Someron keskustaajamasta. Vielä 1950-luvulla kylässä toimivat meijeri ja kauppa. Vuodesta 2010 entinen Sillanpään meijeri on toiminut näyttelytilana.


title: Sillanpää (Somero)

text: Isossajaossa Sillanpää oli samaa jakokuntaa viereisen Pitkäjärven kylän kanssa, ja muistona tästä Pitkäjärven eteläosassa sijaitseva Reksuo luetaan edelleen pääosin Sillanpään kylään. Historialtaan Hämeen Härkätien varressa, myöhemmän Sillanpään meijerin kohdalla sijainnut Sillanpää oli 1700-luvulle asti talonpoikaistaloista koostunut kylä, jonka kaikki talot kuitenkin lopulta yhdistettiin kylän taloista vuonna 1747 muodostettuun Åvikin kartanoon. Hämeen härkätien varressa, Åvikinjärven rantaan nousseessa Åvikin kartanossa toimi vuosina 1747–1833 toimi Åvikin lasitehdas, joka oli Suomen lasitehtaista toiseksi vanhin vuosina 1681–1685 lyhyen aikaa toimineen Uudenkaupungin lasitehtaan jälkeen.


title: Sillanpää (Somero)

text: Merkittäviä rakennetun ympäristön kohteita kylässä ovat Åvikin kartano, jonka päärakennuksen vanhin osa todennäköisesti on vuodelta 1802, sekä kivirakenteinen entinen Sillanpään meijeri, joka rakennettiin Someron Osuusmeijeriä varten vuonna 1906, ja jossa meijeritoiminta päättyi vuonna 1954.


title: Tom Landry

text: Thomas Wade "Tom" Landry () oli yhdysvaltalainen amerikkalaisen jalkapallon valmentaja. Hän oli Dallas Cowboysin ensimmäinen päävalmentaja vuosina 1960–1988 sekä puolustuspelaamisen innovaattori. Landry kehitti suositun 4–3-puolustusjärjestelmän sekä ns. "flex-defence"-järjestelmän. Cowboys voitti Landryn johdolla kaksi Super Bowlia (VI, XII), viisi konferenssimestaruutta sekä 13 divisioonamestaruutta. 29 kautta kestäneellä päävalmentajaurallaan Landry voitti yhteensä 270 runkosarjaottelua ja 20 playoff-ottelua.


title: Tom Landry

text: Texasissa kasvanut Landry pelasi NFL:ssä kulmapuolustajana New York Yankeesin ja New York Giantsin riveissä. Hänet valittiin liigan tähdistöön vuonna 1954. Peliura loppui vuotta myöhemmin ja jo peliuransa aikana valmentanut Landry siirtyi luontevasti Giantsin puolustuksen koordinaattoriksi. Valmennusura oli alusta asti menestyksekäs, ja vuonna 1960 hänet valittiin toimintaansa aloittavan Dallas Cowboysin ensimmäiseksi päävalmentajaksi.


title: Tom Landry

text: Cowboysin päävalmentajana Landry nousi legendaksi. Hän johdatti joukkueen kahteen mestaruuteen ja oli hillityn käytöksensä vuoksi myös ihailtu ja kunnioitettu hahmo. Kuuluisaa fedorahattua kentän laidalla käyttänyt Landry oli tunnettu hartaana kristittynä, joka opetti sunnuntaisin pyhäkoulussa. 1980-luvun puolivälin jälkeen Cowboysin menestys hiipui ja kauden 1988 päätteeksi seuran uusi omistaja Jerry Jones irtisanoi Landryn. Tom Landry kuoli leukemiaan 12. helmikuuta 2000.


title: Tom Landry

text: Landry valittiin Pro Football Hall of Fameen vuonna 1990.


title: Norsunluurannikon ralli

text: Norsunluurannikon ralli on Norsunluurannikolla järjestettävä rallikilpailu. Sitä on järjestetty vuodesta 1969 saakka. Vuosina 1977–1982 kilpailu oli mukana WRC-kalenterissa ja kuljettajien mestaruussarjassa vuosina 1982–1992. Kilpailu oli osa rallin Afrikan-mestaruussarjaa vuonna 2006, mutta kilpailu pudotettiin pois kalenterista vuonna 2007. Suomalaisista Timo Mäkinen on voittanut kilpailun vuonna 1974 ja 1976, Hannu Mikkola vuonna 1979, Timo Salonen vuonna 1981 ja Juha Kankkunen vuonna 1985.


title: Tuomas Kallioinen

text:
Tuomas Kallioinen (s. 26. toukokuuta 1983) on suomalainen futsalmaalivahti, joka edustaa joukkuetta Ilves FS.
Kallioinen edustaa myös Suomen futsalmaajoukkuetta, jossa hän teki debyyttinsä 2008 ja kuuluu nyt vakiokokoonpanoon. Lempinimekseen hän on saanut FC Gepardi ja Mad Max.


title: Marokon ralli

text: Marokon ralli oli Safari-rallin ja Dakar-rallin kaltainen kestävyysajo, joka järjestettiin ensimmäisen kerran vuosina 1934–1937 ja uudestaan vuosina 1950–1955, 1967–1976 ja 1985–1988. Vuosina 1973, 1975 ja 1976 kilpailu oli mukana WRC-kalenterissa. Suomalaisista kilpailun voittivat Simo Lampinen vuonna 1972 ja Hannu Mikkola vuonna 1975. Kilpailu oli tunnettu vaikeudestaan ja rankkuudestaan, ja esimerkiksi vuonna 1968 vain 7 autoa 68 osallistujasta selvisivät maaliin saakka.


title: Jurvala

text: Jurvala on kylä Somerolla. Kylän väkiluku vuonna 2011 oli 68, mikä teki siitä Someron 47 varsinaisesta kylästä väkiluvultaan 32. suurimman. Jurvalan naapurikyliä ovat Pitkäjärvi lännessä, Sillanpää pohjoisessa, Kärilä idässä ja Kerkola etelässä. Historiallisesti Jurvala on kartanokylä, jonka koko alue on kuulunut kylässä vieläkin olemassa olevalle Jurvalan kartanolle. Pääosa kylästä kuuluu Kaurakedon kulmakuntaan, joka on yksi Someron lukuisten kartanoiden maille toisen maailmansodan jälkeen muodostuneista siirtokarjalaisten yhteisöistä.


title: Jurvala

text: Kylä sijaitsee Paimionjoen vesireitin eteläpuolella noin 12 kilometriä Someron keskustaajamasta Koskelle päin. Kylän alueella toimi vuosina 1952–1992 Kaurakedon koulu kylään kuuluvassa Kaurakedon kulmakunnassa, ja vielä 1950-luvulla kylässä olivat toiminnassa myös kauppa ja tiilitehdas. 2000-luvulla koulua käydään Pitkäjärven koulussa Pitkäjärvellä, ja kaupallisia palveluita on saatavissa Someron keskustaajamassa.


title: Jurvala

text: Jurvalan talonpoikaiskylän kaikki talot yhdistettiin kartanoksi jo vuonna 1607. 1800-luvulla Jurvalan kartano oli yhdysviljelyksessä naapurikylässä Sillanpäässä sijaineen Åvikin kartanon kanssa. Vuosina 1924–1925 kartano jaettiin perinnönjaon yhteydessä kahteen osaan: Jurvalaan ja Kauraketoon. Näistä Kaurakedon omistajaksi tuli perinnönjaossa Wilhelm Haggrén, ja vuonna 1945 sen osti vapaaehtoisella kaupalla 20 Karjalan siirtoväkeen kuuluvaa vuoksenrantalaista perhettä, jolloin tila palstoitettiin näiden kesken. Jurvalan kartano sen sijaan on pysynyt itsenäisenä viljelystilana. Sen ensimmäisenä omistajana Åvikin kartanon perinnönjaon jälkeen oli jakoa toimittanut maanmittausinsinööri H. P. Kulhia, ja vuonna 1927 tilan osti Väinö Aarikka, jonka suvulla tila on edelleen.


title: Jurvala

text: Tunnettuihin jurvalalaisiin kuuluu korutaiteilija Kaija Aarikka, jonka lapsuudenkoti oli Jurvalan kartano.


title: I Am Not a Human Being

text: I Am Not a Human Being on rap-artisti Lil Waynen kahdeksas studioalbumi. Se julkaistiin digitaalisesti 27. syyskuuta 2010 ja CD:nä 12. lokakuuta 2010.


title: I Am Not a Human Being

text: Albumi julkaistiin ensin digitaalisesti ja sijoittui Billboard 200 -listan toiselle sijalle. Kun albumi vihdoin julkaistiin fyysisessä muodossaan se nousi suoraan Billboard 200:n ykköspaikalle. Albumin ainoaksi jäänyt single "Right Above It" julkaistiin 17. elokuuta 2010. Singlellä vierailee Drake. Single sijoittui 6. sijalle Yhdysvaltain Billboard Hot 100 -listalla.


title: Jimmy Johnson

text: James William ”Jimmy” Johnson (s. 19. elokuuta 1943 Port Arthur, Teksas) on yhdysvaltalainen amerikkalaisen jalkapallon valmentaja. Hän on tunnettu ennen kaikkea Dallas Cowboysin 1990-luvun menestyksen arkkitehtina. Johnson oli ensimmäinen valmentaja, joka voitti urallaan sekä yliopistosarjojen sekä NFL:n mestaruuden.


title: Jimmy Johnson

text: Johnson syntyi ja kasvoi Teksasssa. Hän pelasi yliopistotasolla amerikkalaisesta jalkapalloa Arkansasin yliopiston riveissä ja oli myös pelaajana voittamassa yliopistomestaruutta. Psykologiaa yliopistossa lukenut Johnson päätti valmistuttuaan lähteä valmentajan uralle. Pitkä ura apuvalmentajan päättyi vuonna 1979 kun Oklahoma Staten yliopisto palkkasi Johnsonin päävalmentajakseen. Viiden kauden jälkeen hän siirtyi Miamin yliopiston palvelukseen, jonka hän johdatti mestaruuteen vuonna 1987. Vuonna 1988 Johnsonin yliopistokaveri Jerry Jones hankki NFL-joukkue Dallas Cowboysin omistukseensa ja palkkasi Jimmy Johnsonin legendaarisen Tom Landryn työn jatkajaksi.


title: Jimmy Johnson

text: Johnson rakensi Cowboysin joukkueen alusta alkaen uudelleen. Alku oli hankala, sillä ensimmäisellä kaudella Dallas voitti vain yhden pelin. Johnson kunnostautui varsinkin erinomaisena nuorten pelaajien draftaajana ja hyvin nopeasti joukkueen kurssi kääntyi ylöspäin. Nuoret tähdet Troy Aikman, Emmit Smith ja Michael Irvin johdattivat Johnsonin kolmannella kaudella Cowboysin playoffeihin. Seuraavalla kaudella joukkue raivasi tiensä Super Bowliin, jossa kaatui Buffalo Bills. Kaudella 1993 joukkue uusi mestaruutensa. Kauden päätteeksi kiistat omistaja Jonesin kanssa menivät niin pitkälle, että Johnson erosi tehtävästään.


title: Jimmy Johnson

text: Vuonna 1996 Johnson korvasi toisen legendan, kun hänet valittiin Miami Dolphinsin päävalmentajaksi Don Shulan tilalle. Miamissa Johnsonin menestys ei ollut Dallasin veroista. Yhteistyö ikääntyvän pelinrakentaja Dan Marinon kanssa ei sujunut parhaalla mahdollisella tavalla ja mestaruus jäi haaveeksi. Johnson erosi kauden 1999 päätteeksi.


title: Jimmy Johnson

text: Valmentajauransa jälkeen Johnson on toiminut kommentaattorina FOX-kanavalla. Hän on myös tunnettu innokkaana purjehtijana ja kalastajana Florida Keys -saarilla.


title: Don Shula

text: Donald Francis "Don" Shula (s. 4. tammikuuta 1930 Grand River, Ohio) on yhdysvaltalainen amerikkalaisen jalkapallon valmentaja. Hän on tunnettu Miami Dolphinsin pitkäaikaisena valmentajana, joka johdatti seuran kahteen Super Bowl -voittoon (VII, VIII). Shulalla on NFL:n valmentajista eniten runkosarjavoittoja (347) ja hän on ainoa valmentaja, jonka joukkue on voittanut mestaruuden häviämättä otteluakaan kauden aikana.


title: Latvian hallinnollinen jako

text: Latvian hallinnollinen jako uudistui 1. heinäkuuta 2009. Aiemman kaksitasoisen paikallishallinnon sijaan tuli yksitasoinen, ts. entisestä piiritasosta luovuttiin ja jäljelle jäi vain kuntatason jako. Samalla toteutettiin laajoja kuntaliitoksia. Uudistuksen jälkeen Latviassa on 110 kuntaa () ja lisäksi yhdeksän tasavallan kaupunkia ("republikas pilsēta"), joilla on oma kunnallishallintonsa.Ennen heinäkuun 2009 hallintouudistusta Latviassa oli 26 piiriä ("rajons") ja seitsemään erikoisaseman omannutta, piireihin kuulumatonta kaupunkia.


title: Latvian hallinnollinen jako

text: Piirien sisällä alemman hallintotason muodostivat kaupungit ("pilsēta"), kaupunkien maaseutualueet ("pilsētu lauku teritorija") ja pitäjät ("pagasts"). Yhteensä näitä alempia kunnallishallinnon yksiköitä ennen uudistusta oli 553. Vuonna 2009 muodostettuihin kuntiin yhdistettiin yleensä useita pitäjiä ja osaan niistä hallintokeskuksena toimiva kaupunki.


title: Vince Lombardi

text: Vincent Thomas ”Vince” Lombardi () oli yhdysvaltalainen amerikkalaisen jalkapallon valmentaja. Hän on tunnettu Green Bay Packersin 1960-luvun menestyksen luojana. Packers voitti Lombardin johdolla viisi NFL:n mestaruutta mukaan lukien kaksi ensimmäistä Super Bowlia. Lombardia pidetään yleisesti yhtenä NFL:n kaikkien aikojen parhaista valmentajista.


title: Vince Lombardi

text: Lombardi pelasi hyökkäyksen linjamiehenä Fordhamin yliopiston joukkueessa. Valmistuttuaan vuonna 1937 hän luki lakia iltakoulussa, mutta siirtyi pian valmentajaksi St. Cecilian High Schooliin New Jerseyn Englewoodissa. Vuonna 1947 Lombardi palasi Fordhamiin apuvalmentajaksi ja vuonna 1949 hän siirtyi Yhdysvaltojen asevoimien sotilasakatemiaan West Pointiin. NFL:n New York Giants palkkasi Lombardin hyökkäyksen koordinaattoriksi vuonna 1954. Hän oli mukana voittamassa mestaruutta kaudella 1956.


title: Vince Lombardi

text: Hyvä menestys Giantsissa nosti Lombardin osakkeita valmentajamarkkinoilla ja vuonna 1959 Green Bay Packers palkkasi hänet päävalmentajakseen. Lombardi otti alusta lähtien tiukan otteen organisaatiosta. Hän piti erittäin kovia harjoitusleirejä ja vaati pelaajiltaan paljon. Kova työ toi tuloksia ja Packersista tuli 1960-luvun dynastiajoukkue. Viisi mestaruutta, mukaan lukien kaksi ensimmäistä Super Bowlia loivat Lombardista legendaarisen valmentajahahmon.


title: Vince Lombardi

text: Vuoden 1967 mestaruuden jälkeen Lombardi lopetti valmentamisen Packersissa. Hän palasi NFL:ään vuonna 1969 ottaen Washington Redskinsin valmentajan tehtävät hoitaakseen. Tämä pesti jäi kuitenkin yhden kauden mittaiseksi, kun kesällä 1970 Lombardin havaittiin sairastavan syöpää. Tauti vei miehen hengen syyskuussa 1970. Lombardi valittiin Pro Football Hall of Fameen vuonna 1971 ja hänen mukaansa on nimetty Super Bowlin voittajalle annettava pokaali.


title: Vince Lombardi

text: Vince Lombardi meni vuonna 1940 naimisiin Mary Planitzin kanssa. Heille syntyi kaksi lasta, poika Vince Jr ja tytär Susan.


title: Mike Smith (amerikkalaisen jalkapallon valmentaja)

text: Mike Smith (s. 13. kesäkuuta 1959 Chicago, Illinois) on yhdysvaltalainen amerikkalaisen jalkapallon valmentaja. Hän toimi vuosina 2008–2014 NFL:n Atlanta Falconsin päävalmentajana. Smith pelasi tukimiehenä East Tennesseen valtionyliopistossa ja lyhyen aikaa myös Kanadan liigassa. Hän aloitti valmentajana yliopistotasolla vuonna 1982. Vuonna 1999 Baltimore Ravens palkkasi hänet puolustuksen apuvalmentajaksi, ja vuonna 2003 hän siirtyi Jacksonville Jaguarsin puolustuksen koordinaattoriksi. Smith oli voittamassa Super Bowlia Ravensin kanssa kaudella 2000.


text: Atlanta Falconsin kausi oli mennyt vuonna 2007 surkeasti, ja seura palkkasi uudeksi toimitusjohtajakseen Thomas Dimitroffin New England Patriotsin organisaatiosta. Dimitroff päätyi uuden valmentajan valinnassa Mike Smithiin. Uudeksi pelinrakentajaksi varattiin Matt Ryan Boston Collegesta ja hyökkäykseen hankittiin muun muassa Michael Turner. Joukkue voitti oman divisioonansa ja selvitti tiensä pudotuspeleihin. Smith valittiin NFL:n vuoden valmentajaksi heti ensimmäisellä kaudellaan. Kaudella 2012 Falcons selvisi konferenssifinaaliin, jossa se hävisi San Francisco 49ersille. Kausina 2013 ja 2014 Falcons ei selvinnyt pudotuspeleihin. Falcons irtisanoi Mike Smithin kauden 2014 päätteeksi.


text: Mike Smithillä ja hänen vaimollaan Juliella on yksi tytär.


title: A Thousand Suns World Tour

text: A Thousand Suns World Tour oli yhdysvaltalaisen rock-yhtye Linkin Parkin maailmanlaajuinen konserttikiertue. Kiertue on nimetty yhtyeen vuonna 2010 julkaistun studioalbumin "A Thousand Suns" mukaan.


title: A Thousand Suns World Tour

text:
Kiertue alkoi lokakuussa 2010 ja päättyi syyskuussa 2011. 16. kesäkuuta 2011 yhtye esiintyi Helsingissä Kaisaniemen puistossa.
Lähde:Lähde:


title: A Thousand Suns World Tour

text: Koko kiertueen ajan yhtye antoi virallisen bootleg-tallenteen jokaisen konsertin jälkeen ilmaiseksi paikallaolijoille. Konserttiin osallistuneet pystyivät lataamaan konsertin ilmaiseksi.


title: Silvius Brabo

text: Silvius Brabo oli tarinan mukaan roomalainen sotilas, joka kukisti Scheldejokea vahtineen Druon-jättiläisen. Brabon patsas on Antwerpenin Grote Markt -keskusaukiolla, kaupungintalon edustalla.


title: Kärilä

text: Kärilä on kylä Somerolla. Kylän väkiluku vuonna 2011 oli 21, mikä teki siitä Someron 47 varsinaisesta kylästä väkiluvultaan 42. suurimman. Kärilän naapurikyliä ovat Jurvala lännessä, Sillanpää ja Pyöli pohjoisessa, Ryhtä idässä ja Syvänoja etelässä. Kylä rajoittuu Paimionjoen vesistöön pohjoisessa. Kärilä kuuluu Pyölin postinumeroalueeseen ja sieltä käydään koulua Someron Pitkäjärven koulussa.


title: Kärilä

text: Kylän vanhoja taloja ovat Mattila, Mäkilä ja Heikkilä, joista Heikkilä edelleen sijaitsee kylän vanhalla kylätontilla Paimionjoen rannassa. Taloista Mattilan rakennukset muodostavat maisemallisesti ja paikallishistoriallisesti merkittävän kokonaisuuden, Heikkilä on maisemallisesti ja kulttuurihistoriallisesti merkittävä ja Mäkilä on rakennus- ja maisema- ja paikallishistoriallisesti merkittävä.


title: Kärilä

text: Kylän nähtävyyksiin kuuluu Mäkilän talossa toimiva Mäkilän traktorimuseo, jossa on vuodesta 2002 järjestetty vuosittainen "Ol hollilla" -kesätapahtuma.


title: Grote Markt

text: Grote Markt on Antwerpenissa vanhassa kaupungissa aukio, joka on muutaman sadan metrin päässä Scheldeistä ja satama-alueesta. Aukiolla on runsaasti kiltojen rakennuksia 1500- ja 1600-luvulta. Aukion keskellä on Silvius Brabon patsas. Grote Marktilla ja myöhäisgoottilaisen raatihuoneen lähistöllä pidetään joka joulukuu joulumarkkinat.


title: Himmeävilla

text: Himmeävilla ("Eriophorum brachyantherum", myös "E. callithrix", "E. opacum") on Euraasiassa ja Pohjois-Amerikassa kasvava ravinteisten pohjoisten soiden kasvi. Suomessa se on harvinainen ja luokiteltu vaarantuneeksi lajiksi.


title: Himmeävilla

text: Himmeävilla on löyhästi mätästävä ja rönsytön. Sen varsi on 40–50 cm pitkä ja 1–1,5 mm paksu. Varren tyvitupet ovat harmahtavanruskeita. Varrella on kaksi väljähköä ja lavatonta, 3–4 cm leveää tuppea. Lehdet ovat puolet varren pituudesta, 0,5–1 mm leveitä ja kolmesärmäisiä tai liereitä. Kukinto on yksittäinen, varren kärjessä oleva tähkä. Läpikuultamattomat tähkäsuomut ovat noin viisi millimetriä pitkiä, puikeita, lyhytsuippuisia ja kärjestä tummanvihreänharmaita. Himmeävilla kukkii Suomessa kesä-heinäkuussa. Kukinnan jälkeen kukinnon kehäsukaset pitenevät paljon tähkää pidemmiksi kellanharmahtaviksi tai valkoisiksi karvoiksi. Karvojen pituus lopulta 1,5–2 cm ja ne muodostavat pumpulimaisen ja tasaiseksi leikatun näköisen tupsun.


title: Himmeävilla

text: Himmeävillaa tavataan laajalla yhtenäisellä alueella Norjan, Ruotsin ja Suomen keski- ja pohjoisosista läpi Pohjois- ja Itä-Venäjän, ja edelleen Alaskaan, Kanadaan ja Yhdysvaltojen pohjoisosiin. Aasiassa levinneisyysalue ulottuu Siperian läpi eteläänpäin Mongoliaan ja Pohjois-Kiinaan saakka. Runsaimmin lajia tavataan Fennoskandiassa. Suomessa himmeävillaa tavataan paikoitellen Lapissa ja Kainuussa. Lajia on aikaisemmin kasvanut myös pohjoisessa Keski-Suomessa, Pohjois-Savossa ja Pohjois-Karjalassa.


title: Himmeävilla

text: Himmeävilla viihtyy ravinteisilla lettorämeillä ja -korvissa. Sitä tavataan myös soiden reunamilla ohutturpeisilla, lähteisillä paikoilla, rannoilla ja joskus ojissakin. Laji on kalkinsuosija. Suomessa himmeävilla on harvinaistunut soiden ojitusten ja metsien uudistamis- ja hoitotoimien takia.


title: Bárðarbunga

text: Bárðarbunga ("/ˈpaurðarpuŋka/" ) on kerrostulivuori Islannissa Vatnajökull-jäätikön alla. Sen korkein kohta on 2 009 m merenpinnasta, joten se on Islannin toiseksi korkein vuori, vain 101 m matalampi kuin Hvannadalshnúkur.


title: Bárðarbunga

text: Bárðarbunga kuuluu Islannin suurimpaan tulivuorialueeseen, joka on 200 km pitkä ja 25 km leveä. Tulivuori sijaitsee kaukana asutuksesta ja purkautuu harvoin, siksi se on vähän tunnettu. Lisäksi siellä on vähän mittalaitteita.


title: Bárðarbunga

text: Bárðarbungan kraatterin halkaisija on noin 10 km, syvyys 700 m ja pinta-ala 70 km². Kraatterin reunat nousevat 1 850 metrin korkeuteen, ja pohja on 1 100 m:n korkeudella. Kraatteri on täysin jään peitossa.


title: Bárðarbunga

text: Historiallisella ajalla tulivuori on purkautunut 250–600 vuoden välein. Islannin ja koko maapallon suurin yksittäinen laavapurkaus tapahtui juuri Bárðarbungassa. Tulivuoriasiantuntijat arvioivat, että tähän mennessä viimeinen merkittävä purkaus sattui vuonna 1477, ja purkaus aiheutti laajimman laavavirran maailmassa tuhanteen vuoteen.


title: Bárðarbunga

text: Jäätiköstä lounaaseen sen ulkopuolella on esihistoriallisella ajalla tapahtunut useita purkauksia ja saaren asuttamisen jälkeen kaksi, Vatnaöldurin purkaus noin vuonna 870 ja Veiðivötnin purkaus 1480. Bárðarbungasta koilliseen jäättömällä Dyngjuhálsin alueella ovat pienemmät purkaukset yleisiä. Viimeisin tapahtui 1862–1864.


title: Bárðarbunga

text: Tefrakerrosten tutkiminen on osoittanut, että jäätikön alla, luultavimmin kraatterista koilliseen tai Bárðarbungassa itsessään, on tapahtunut useita purkauksia. Nämä purkaukset tapahtuvat sykleissä, ja jäätiköllä on tapahtunut useita purkauksia 1701–1740 ja 1780 jälkeen.


title: Bárðarbunga

text:
Vuonna 1996 Bárðarbunga sulatti jäätikköä ja aiheutti valtaisan jökulhlaupin. Helmikuussa 2011 tutkijat ilmoittivat uuden purkauksen olevan mahdollinen.
1970-luvulta alkaen seismisesti aktiivinen tulivuori alkoi elokuussa 2014 näyttää heräämisen merkkejä. Maanjäristyksiä on todettu jatkuvasti. Veden sähkönjohtavuus oli lisääntynyt, mikä kertoi, että maan uumenista on jotain ainesta päässyt veden sekaan. Purkautumisriski oli aamulla 20. elokuuta viisiportaisella asteikolla toiseksi korkeimmalla eli nelosella. Purkaus alkoi 28. elokuuta 2014 ja jatkui yhtäjaksoisesti 28. helmikuuta 2015 saakka.


title: HERMES (CubeSat)

text:
HERMES oli 4. maaliskuuta 2011 laukaisussa tuhoutunut CubeSat, jonka kehitti coloradolainen Colorado Space Grant Consortium-tiimi Coloradon valtionyliopistossa Boulderissa. Se oli suunniteltu suuren datavirran tietoliikennekokeeksi.
Satelliitti laukaistiin Taurus-kantoraketilla Vandenbergin sotilastukikohdasta, raketin nokkakartio ei avautunut ja raketti putosi hyötykuormineen mereen.


title: Kool Moe Dee

text: Mohandas Dewese (s. 8. elokuuta 1962 New York, Yhdysvallat), paremmin tunnettuna Kool Moe Dee, on yhdysvaltalainen hip hop -artisti. Hän oli merkittävä artisti 1970-luvun lopusta 1990-luvun alkuun asti. Dewese oli yksi ensimmäisistä rap-artisteista, jotka ovat saaneet Grammy-palkinnon ja jotka ovat esiintyneet Grammy-palkintoseremoniassa.


title: Kool Moe Dee

text: 1970-luvun lopulla Kool Moe Dee tapasi Special K:n, DJ Easy Leen ja LA Sunshinen ja he muodostivat vaikutusvaltaisen old school hip hop -ryhmän Treacherous Threen, levy-yhtiöllä Enjoy Records. Vuonna 1981 he siirtyivät Sugar Hill Recordsiin yhdessä toisen Enjoy Recordsin yhtyeen Grandmaster Flash and the Furious Fiven kanssa. The Treacherous Three tuli kuuluisaksi singlejensä ”Feel the Heart Beat” ja ”Whip It” myötä. He olivat mukana vuoden 1984 breakdance-kulttielokuvassa "Beat Street" esittäen kappaleen ”Xmas Rap” Doug E. Freshin kanssa, mutta kaksikko lopetti toimintansa vähän ajan päästä.


title: Kool Moe Dee

text: Tuoreessa haastattelussa Kool Moe Dee kertoi, että hän aikoi julkaista uuden albumin vuonna 2009. Hän myös vakuutti, että julkaisee uuden albumin haastattelussa Davey D:n kanssa 9. lokakuuta.


title: Elina Korhonen

text:
Niina Elina Korhonen (s. 3. lokakuuta 1981 Ilomantsi)
on suomalainen näyttelijä. Hän näyttelee Oulun kaupunginteatterissa, jossa debytoi vuonna 2011 "Viulunsoittaja katolla" -musikaalissa. Vuosina 2009–2011 Korhonen oli kiinnitettynä Jyväskylän kaupunginteatterissa ja näytteli muun muassa "My Fair Lady" -musikaalissa (Eliza Doolittle) ja "Yötarinoissa".


title: Elina Korhonen

text: Korhonen valmistui keväällä 2009 teatteritaiteen maisteriksi Tampereen yliopiston näyttelijäntyönlaitokselta (Näty). Hän oli myös kilpailemassa vuoden 1992 Tenavatähti-laulukilpailussa Kake Randelinin kappaleella "Kun eletään, ei pelätä". Kappale löytyy Tenavatähti 1992 -kokoelmalevyltä.


title: Mellupiste

text: Mellupiste on osa Helsingin Kulttuurikeskuksen ylläpitämää tietotekniikkahanketta, jossa pyritään parantamaan tietoyhteiskunnan saavutettavuutta. Asiakkaiden käytössä on 12 Internet-päätettä, WiFi-verkko ja tulostusmahdollisuus. Mellupisteen tekniikka perustuu Lasipalatsin Mediakeskus Oy:n konseptiin, jossa kevyen LTSP-tekniikan välityksellä tuotetaan asiakkaille henkilökohtainen työpöytä Linux-alustalla. Vastaavaa teknistä alustaa käytetään Kontupisteessä.


title: Mellupiste

text: Mellupiste sijaitsee Mellunmäessä kulttuuri- ja vapaa-ajantila Mellarin yhteydessä.


title: Belaazjorsk

text: Belaazjorsk () eli Beloozjorsk () on pieni teollisuuskaupunki Valko-Venäjän Brestin alueen keskiosissa Bjarozan hallintopiirissä. Lokakuun 2009 väestönlaskun mukaan kaupungissa asui 12 519 henkeä.


title: Belaazjorsk

text: Kaupungin nimi viittaa kaupungin lounaispuolella olevaan pieneen järveen (). Tämän vastaparina on toinen, noin kolme kertaa suurempi järvi kaupungin itäpuolella ().


title: Ville Immonen

text:
Ville Immonen (s. 12. heinäkuuta 1976 Helsinki) on suomalainen entinen jääkiekkoilija, pelipaikaltaan keskushyökkääjä. Hän edusti vuosina 1996–2004 SM-liigassa Saimaan Palloa ja Turun Palloseuraa. Hyvin isokokoinen (196 cm / 103 kg) Immonen pelasi yhteensä 325 runkosarjaottelua tehoin 49+102=151. Jäähyminuutteja hän keräsi 272. Immonen ei voittanut SM-mitaleita.
Immonen syntyi Helsingissä, mutta aloitti uransa Lappeenrannassa ja SaiPassa. Hän debytoi SM-liigassa kaudella 1996–1997, jolloin Immonen teki seitsemässä runkosarjaottelussa yhden syöttöpisteen. Suurin osa hänen kaudestaan kului kuitenkin I-divisioonajoukkue Imatran Ketterässä, jossa Immonen teki 19 ottelussa tehot 4+6=10. Varsinainen SM-liigatulokaskausi 1997–1998 toi hänelle 47 runkosarjaottelussa tehot 8+10=18, jotka riittivät tulokkaiden pistepörssin voittoon. Jarmo Wasaman muistopalkinto meni kuitenkin Tampereen Ilveksen puolustaja Pasi Puistolalle.


title: Ville Immonen

text: Kaudella 1998–1999 Immonen teki vain seitsemän pistettä, mutta seuraava kausi 1999–2000 toi hänelle tehot 11+19=30 ja kaudella 2000–2001 Immonen teki yhden kauden piste-ennätyksensä tehoilla 10+31=41. Hän voitti SaiPan sisäisen syöttöpörssin ja oli joukkueen toiseksi paras pistemies Vladimír Machuldan jälkeen. SM-liigan syöttöpörssissä Immonen sijoittui yhdeksänneksi. Hän teki maaliskuussa 2001 vuoden mittaisen jatkosopimuksen SaiPan kanssa. Kaudella 2001–2002 Immonen pelasi joukkueessa 42 ottelua tehden 20 pistettä. Hän siirtyi tammikuun 2002 lopulla kevääseen 2003 asti ulottuvalla sopimuksella hallitsevaan Suomenmestariin, TPS:ään. Joukkueeseen pienellä kohulla kehittymään siirtynyt Immonen pelasi kuitenkin vain 22 runkosarjaottelua tehden kolme syöttöpistettä kaudella 2002–2003. Hän jätti TPS:n marraskuussa 2002, eikä pelannut enää loppukaudella.


title: Ville Immonen

text:
Kaudeksi 2003–2004 Immonen palasi SaiPaan. Hän oli tehoilla 14+12=26 joukkueen kolmanneksi paras maalintekijä sekä neljänneksi paras pistemies. Kesäkuussa 2004 Immonen teki sopimuksen Norjan UPC-ligaenissa pelanneen Storhamar Dragonsin kanssa. Kausi 2004–2005 jäi hänen pääsarjauransa viimeiseksi. Immonen pelasi vielä kaudella 2006–2007 kuusi Suomi-sarjan ottelua Ketterässä.
Immonen pelasi urallaan 14 A-maaottelua.


title: Abdirahim Hussein

text: Abdirahim ”Husu” Hussein Mohamed (s. 21. lokakuuta 1978 Mogadishu, Somalia) on suomalainen, somalisyntyinen radiotoimittaja ja entinen keskustapoliitikko. Hän toimi Helsingin Keskustanuorten puheenjohtajana kaksi kautta vuosina 2007–2008. Erottuaan keskustasta hän liittyi SDP:n riveihin elokuussa 2016.


title: Abdirahim Hussein

text: Vuodesta 2013 Hussein on toiminut Helsingin kaupungin tasa-arvotoimikunnan jäsenenä. Hän on ollut aiemmin myös Helsingin kaupungin maahanmuutto- ja kotoutumisasioiden neuvottelukunnan jäsen ja vaalitarkkailija Suomen mandaatilla Somalimaan presidenttivaaleissa. Hän oli ehdolla eduskuntaan Keskustan listalta Helsingin vaalipiirissä vuoden 2011 eduskuntavaaleissa ja sai 227 ääntä. Vuoden 2012 kunnallisvaaleissa hän sai Helsingissä 347 ääntä ja ylsi varasijalle. Vuoden 2015 eduskuntavaaleissa hän sai 1 349 ääntä, kuudenneksi eniten Keskustan Helsingin vaalipiirin ehdokkaista. Kesäkuussa 2016 Hussein ilmoitti eroavansa keskustasta muun muassa koulutukseen ja kehitysapuun kohdistuneiden leikkausten johdosta. Hänet valittiin Helsingin kaupunginvaltuustoon vuoden 2017 kuntavaaleissa SDP:n edustajaksi.


title: Abdirahim Hussein

text: Hussein on ollut ideoimassa ja järjestämässä Suomen monikulttuurista itsenäisyyspäiväjuhlaa vuodesta 2006 alkaen Berde ry:n kanssa. Hussein on toiminut myös Berde ry:n toiminnan- sekä puheenjohtajana.


title: Abdirahim Hussein

text: Tammikuusta 2013 Hussein alkoi juontaa Yle Puheella esitettävää radio-ohjelmaa "Ali ja Husu" yhdessä stand up -koomikko Ali Jahangirin kanssa. Vuonna 2014 Etnisten suhteiden neuvottelukunta (ETNO) myönsi ohjelmalle ensimmäistä kertaa jaetun Vuoden asenteellisin mediateko -palkinnon perusteina ohjelman ajankohtaisuus sekä sen tapa tuoda esiin monikulttuurisen Suomen monia kasvoja ja näkemyksiä. Vuonna 2015 Hussein sai Suomen PENin sananvapauspalkinnon. Ohjelman viimeinen osa kuultiin kanavalla 2. kesäkuuta 2016.


title: Abdirahim Hussein

text: Hussein muutti Suomeen 15-vuotiaana vuonna 1994. Hän on naimisissa ja hänellä on neljä lasta.


title: Mika Rossi

text: Mika Rossi oli Mari Kiviniemen I hallituksessa pääministerin valtiosihteeri. Rossi on koulutukseltaan valtiotieteen maisteri. Rossi toimi vuosina 2009–2010 Helsingin Keskustan puheenjohtajana ja on Helsingin kaupungin asuntolautakunnan jäsen.


title: Tynkäsmaragdikolibri

text: Tynkäsmaragdikolibri ("Chlorostilbon poortmani") on neotrooppisen alueen kiitäjälintu. Sen esiintymisalue käsittää pääasiassa Andien rinteitä Kolumbiassa, sekä Venezuelan luoteisosan. Lajista tunnetaan kaksi alalajia. Jules Bourcier kuvaili lajin holotyypin Kolumbiasta vuonna 1843.


title: Itävallan ralli

text: Itävallan ralli oli Itävallassa järjestetty rallikilpailu. Ensimmäistä kertaa kilpailu järjestettiin vuonna 1910 ennen ensimmäistä Monte Carlo -rallia ja oli yksi rankimmista kilpailuista ennen ensimmäistä maailmansotaa, vuoristossa ajettujen erikoiskokeiden takia. Kilpailu järjestettiin uudelleen vuosina 1928–1936, 1949–1965 ja 1966–1973. Vuonna 1973 kilpailu oli mukana WRC-kalenterissa. Tuolloin kilpailun voitti Achim Warmbold BMW:llä. Kilpailu pudotettiin pois kalenterista öljykriisin takia. Vuonna 2002 kilpailu aloitettiin uudelleen, ja vuonna 2010 juhlittiin Alphenfahrtin 100-vuotisjuhlakilpailua Bad Kleinkirchheimissa.


title: Hohtosmaragdikolibri

text: Hohtosmaragdikolibri ("Chlorostilbon aureoventris") on neotrooppisen alueen kiitäjälintu. Sen esiintymisalue käsittää pääosan Brasiliaa, Paraguayn, Bolivian, Argentiinan koillis- ja luoteisosat, sekä Uruguayn. Lajista tunnetaan neljä alalajia. Alcide d'Orbigny ja Frédéric de Lafresnaye kuvailivat lajin holotyypin Rio de Janeirosta vuonna 1838.


title: Tarhasmaragdikolibri

text: Tarhasmaragdikolibri ("Chlorostilbon alice") on Venezuelan kotoperäinen kiitäjälintu. Sen esiintymisalue käsittää pääasiassa maan pohjoisosan vuoristoalueen. Jules Bourcier ja Étienne Mulsant kuvailivat lajin holotyypin Caracasista vuonna 1848.


title: Olympus-ralli

text: Olympus-ralli on Washingtonin osavaltiossa järjestettävä rallikilpailu. Kilpailu järjestettiin vuosina 1985–1988, ja se oli osana WRC-kalenteria. Vuodesta 2006 kilpailu on ollut osa rallin Yhdysvaltain-mestaruussarjaa. Ensimmäisen kilpailun voitti suomalainen Hannu Mikkola Audi Quattrolla. Seuraavina kolmena vuonna ralli kuului MM-sarjaan ja sen voitti vuonna 1986 Markku Alén, vuonna 1987 Juha Kankkunen ja vuonna 1988 italialainen Massimo "Miki" Biasion, jotka kaikki ajoivat Lancialla.


title: Piikkismaragdikolibri

text: Piikkismaragdikolibri ("Chlorostilbon stenurus") on neotrooppisen alueen kiitäjälintu. Sen esiintymisalue käsittää Venezuelan luoteisosat, Koillis-Kolumbian, sekä Ecuadorin koillisosan. Lajista tunnetaan kaksi alalajia. Jean Cabanis ja Ferdinand Heine nuorempi kuvailivat lajin holotyypin Méridasta vuonna 1860.


title: Kuparismaragdikolibri

text: Kuparismaragdikolibri ("Chlorostilbon russatus") on neotrooppisen alueen kiitäjälintu. Sen esiintymisalue käsittää Kolumbian koillisosan ja Venezuelan luoteisosan. Lajista tunnetaan kaksi alalajia. Osbert Salvin ja Frederick DuCane Godman kuvailivat lajin holotyypin Kolumbian Santa Martan Manauresta vuonna 1881.


title: Vuorismaragdikolibri

text: Vuorismaragdikolibri ("Chlorostilbon olivaresi") on Kolumbian kotoperäinen kiitäjälintu. Sen esiintymisalue käsittää maan kaakkoisosan Guaviaren ja Caquetán departementeissa sijaitsevan Sierra de Chiribiqueten vuoristoalueen. F. Gary Stiles kuvaili lajin holotyypin Sierra de Chiribiqueteltä vuonna 1996.


title: Mesismaragdikolibri

text: Mesismaragdikolibri ("Chlorostilbon mellisugus") on neotrooppisen alueen kiitäjälintu. Sen esiintymisalue ulottuu Meksikon keski- ja länsiosista Keski-Amerikkaan, sekä Etelä-Amerikkaan mantereen pohjoisosasta Peruun ja Boliviaan saakka. Lajista tunnetaan 17 alalajia. Carl von Linné kuvaili lajin holotyypin Cayennesta vuonna 1758.


title: Berde

text: Liikunta- ja kulttuuriseura Berde ry on vuodesta 1995 toiminut somaliyhdistys. Se rekisteröitiin virallisesti elokuussa 2004. Yhdistyksen tehtävä on integroida somalialaisia suomalaiseen yhteiskuntaan ja säilyttää somalikulttuurin piirteitä Suomessa. Yhdistys järjestää vuosittain monikulttuurisen itsenäisyyspäiväjuhlan Yhteinen itsenäisyys. Yhdistyksen puheenjohtaja on Abdirahim Hussein Mohamed ja varapuheenjohtaja varapuheenjohtaja Ahmed Ali Hassan.


title: Berde

text: Sen toimintamuotoja on muun muassa nuorten jalkapallojoukkue FC-Safari.


title: Sami Klemola

text: Sami Klemola (s. 7. joulukuuta 1973) on suomalainen säveltäjä. Hän opiskeli Sibelius-Akatemiassa 1999–2007 sävellystä Erkki Jokisen johdolla ja valmistui musiikin maisteriksi. Hän opiskeli sävellystä myös Amsterdamin konservatoriossa opettajanaan Daan Manneke 2002–2003. Elektronista musiikkia hän opiskeli Pariisissa IRCAMissa kesällä 2005. Hänen instrumenttinsa on kitara.


title: Sami Klemola

text: Sami Klemola on elektroniseen musiikkiin keskittyvän defunensemble-yhtyeen koordinaattori, ja oli perustamassa tätä yhtyettä 2009.


title: Sami Klemola

text: "Klemolan sävellystuotantoon kuuluu soolokappaleita, kamarimusiikkia, orkesterimusiikkia, elektronisia ja akustisia sointeja yhdisteleviä teoksia sekä ääni-installaatioita."


title: Karibiansmaragdikolibri

text: Karibiansmaragdikolibri ("Chlorostilbon elegans") oli neotrooppisen alueen kiitäjälintu. Laji tunnetaan vain yhdestä näytteestä, jonka John Gould määritti Natural History Museumissa 1860. André-Alexander Weller tutki näytteen Natural History Museum at Tringissä vuonna 1999, ja arvelee lajin eläneen joko Jamaikalla tai Bahaman pohjoisosissa. Edward C. Dickinson kuvaili lajin holotyypin "The Howard and Moore Complete Checklist of the Birds of the World" teoksessa vuonna 2003.


title: Hanna Kinnunen (huilisti)

text: Hanna Kinnunen on suomalainen huilisti. Kinnunen opiskeli huilunsoittoa Sibelius-Akatemiassa Ilpo Mansneruksen ja Liisa Ruohon johdolla sekä Pariisissa Claude Lefèbvren ja Catherine Cantinin oppilaana. Hän on osallistunut lukuisille mestarikursseille opettajinaan mm. Aurèle Nicolet, Alain Marion, Sophie Cherrier, Emmanuel Pahud ja Camilla Hoitenga.


title: Hanna Kinnunen (huilisti)

text: Hanna Kinnunen on toiminut sijaisena monissa orkestereissa kuten Tampere Filharmoniassa (2002–03) ja Radion sinfoniaorkesterissa (2003–06). Hän on soittanut myös mm. Avanti!:ssa ja Tapiola Sinfoniettassa sekä Helsingin Festivaaliorkesterissa. Kamarimuusikkona hän on esiintynyt lukuisilla festivaaleilla Suomessa sekä eri puolilla Eurooppaa. Tällä hetkellä Hanna Kinnunen valmistelee uuteen musiikkiin keskittyvää jatkotutkintoa Sibelius-Akatemiassa ja työskentelee Akatemian DocMus-yksikössä assistenttina. Hän kuuluu myös valtakunnalliseen Musiikin ja näyttämötaiteen tutkijakouluun.


title: Hanna Kinnunen (huilisti)

text: Kinnunen esittää aktiivisesti uutta musiikkia ja on tilannut useita teoksia. Hän on ollut perustamassa elektroniseen musiikkiin keskittyvää yhtyettä defunensembleä vuonna 2009.


title: Asuntotila

text: Asuntotila oli Suomessa asutustoiminnan yhteydessä muodostettu asutustila, jonka pinta-ala sai perustettaessa yleensä olla enintään kaksi hehtaaria. Asuntotilojen muodostamisen tarkoituksena oli tarjota saajilleen tontti asuinrakennusta varten, eikä niinkään maatalousmaata. Asuntotilan maa riitti tarpeellisen kasvi- ja perunamaan lisäksi myös enintään kahden lehmän laidunmaaksi. Asuntotiloja muodostettiin kaikkien asutuslakien mukaan ja myös vuonna 1958 annetun maankäyttölainsäädännön nojalla sellaisia muodostettiin maatalousministeriön luvalla paikkakunnille, joissa asuntotilan omistajalla oli mahdollisuus pysyvään ansiotyöhön vieraan palveluksessa. Asutuskeskusten läheisyyteen muodostettiin asuntotiloja pienempiä asuntotontteja. Asuntotilaa laajempia olivat asuntoviljelystilat, joiden omistajat pystyivät elättämään perheensä maataloutta harjoittamalla. Asuntoviljelystilan lähikäsite on viljelystila.


title: Marja Kurikka

text: Marja Kurikka on suomalainen dokumentaristi ja toimittaja. Hän on erikoistunut ohjelmissaan sosiaalisiin ongelmiin. Hän on opiskellut Lontoossa ja valmistunut Taiteiden maisteriksi.


title: Wild Taiga Finland

text: Wild Taiga on matkailupalveluita Kainuussa tarjoava verkosto. Se on myös rekisteröity tuotemerkki, jonka omistaa Kuhmon kaupunki. Tuotemerkin käyttöoikeus on Idän Taiga -matkailuyhdistyksen jäsenillä sekä Venäjän rajalle levittäytyvillä Kuhmon kaupungilla ja Suomussalmen kunnalla.


title: Wild Taiga Finland

text: Idän Taiga ry perustettiin vuonna 2004. Sen tehtävänä on matkailun tuotekehitys sekä yhteismarkkinointi kotimaassa ja ulkomailla Wild Taiga -tuotemerkin alla. Lisäksi yhdistys edistää jäsentensä välistä yhteistoimintaa ja parantaa toimialan ammatinharjoittamiseen liittyviä etuja. Yhdistyksen jäsenyritysten määrä on kasvava, vuonna 2010 mukana toiminnassa on 61 yksityistä pien- ja perheyritystä, jotka edustavat majoitus-, ravintola- ja ohjelmapalveluja sekä tapahtumia.


title: Wild Taiga Finland

text: Wild Taiga valittiin vuonna 2008 Suomen nousevaksi matkailukohteeksi Euroopan komission järjestämässä vuosittaisessa European Destinations of Excellence -kilpailussa. Suomi osallistui kisaan ensimmäistä kertaa. Myös Suomen Matkailutoimittajien Kilta palkitsi kohteen median suosikkina.


title: Wild Taiga Finland

text: Wild Taigasta arviointiryhmä toteaa muun muassa seuraavaa: ”Kohteen ydin on paikallinen arjen kulttuuri ja elämäntapa, jonka yksi vahva ulottuvuus on luontosuhde. Kohteessa on hyödynnetty paikallista kulttuurista tietoa ja mukana on vahvoja kulttuuri- ja taidetapahtumia ja muita kulttuurisia osatekijöitä. Kohde edustaa uudenlaista ja verkostomaista toimintatapaa. Kohde on selkeästi organisoitunut ja pyrkii suunnitelmallisesti kohti yhdessä laadittuja tavoitteita, joiden saavuttamista seurataan. Kohde toimii kestävällä tavalla suhteessa ympäristöön ja huomioi ekologista kestävyyttä edistävät toimet.”


title: Wild Taiga Finland

text: Paikalliset elävät läheisessä suhteessa luontoon. Alue sijaitsee samalla paikalla kun vuoteen 1595 asti sijainnut Venäjän raja, sekä sen kansainvälinen raja-asema Vartius, jonka kautta Venäjälle suuntautuu Juminkeon organisoimia kulttuurimatkoja Venäjän runonlaulukyliin, sekä Suomen ja Venäjän välinen rajan ylittävä Ystävyyden Puisto.


title: Asuntoviljelystila

text: Asuntoviljelystila oli Suomen asutustoimintaan liittyvä, vuonna 1958 annettuun maankäyttölainsäädäntöön perustuva tai maanhankintalain nojalla muodostettu pientila. Sillä harjoitetun maatalouden katsottiin tarjoavan elannon omistajalle perheineen. Tilalla oli niin paljon valmista maatalousmaata ja maatalouteen soveltuvaa raivaamatonta maata, että jatkuvan erikoismaatalouden harjoittaminen oli mahdollista. Erikoismaataloutta on esimerkiksi puutarhaviljely ja turkistarhaus. Asuntoviljelystilan pinta-ala oli enintään neljä muunnettua peltohehtaaria. Tilalla saattoi erityisistä syistä olla hieman enemmänkin maata eli tilusalaa. Asuntoviljelystilan lähikäsitteitä ovat olleet asuntotila, asuntotontti, asutustila ja viljelystila.


title: KNM Fridtjof Nansen (F310)

text: KNM Fridtjof Nansen (runkonumero F310) on Norjan laivaston Fridtjof Nansen -luokan fregatti, joka on otettu palvelukseen 5. huhtikuuta 2006.


title: KNM Fridtjof Nansen (F310)

text:
Alus tilattiin 23. kesäkuuta 2000 Navantialta Ferrolista Espanjasta, missä köli laskettiin 9. huhtikuuta 2003. Alus laskettiin vesille 3. kesäkuuta 2004 ja luovutettiin Norjan laivastolle 5. huhtikuuta 2006.
Norjan hallitus päätti 26. helmikuuta 2009 lähettää "Fridtjof Nansenin" Adeninlahdelle Atalanta-operaatioon eli Euroopan unionin Somalian rannikon merirosvojen vastaiseen operaatioon. Alus liittyi alueella olleisiin aluksiin elokuussa 2009. Alukselle ei oltu operaation ajaksi sijoitettu helikopteria, mikä johtui lähinnä helikopterien toimituksen viiveistä. Niiden sijaan aluksella oli kaksi nopeaa kumivenettä.


title: KNM Fridtjof Nansen (F310)

text: Alus joutui marraskuussa tulitaisteluun tutkittaessa valvonta-alueella tavattua kalastusvenettä.


title: Gor-luokka (tykkivene)

text: Gor-luokka oli Norjan laivaston kahden 2. luokan tykkiveneen muodostama alusluokka, jonka alukset valmistettiin vuosina 1884-1887. Alukset olivat pieniä ja ketteriä. Niiden aseistuksena oli yksi iso tykki, joka vastasi ajan taistelulaivojen pääaseita, sekä muutama pienempi tykki itsepuolustukseksi. Luokan alukset olivat ensimmäisiä Norjassa valmistettuja teräksisiä aluksia.


title: Gor-luokka (tykkivene)

text: Hieman ennen ensimmäistä maailmansotaa alukset muutettiin vuonna 1914 miinalaivoiksi. Muutostöiden aikana niiden raskas tykki korvattiin uudenaikaisemmalla 120 mm tykillä ja lisäksi yksi yhden naulan (37 mm) tykki korvattiin tehokkaammalla 57 millimetrin ("Tyr") tai 76 millimetrin ("Gor") tykillä. Raskaiden tykkien poiston jälkeen aluksille kyettiin kuormaamaan mielekäs määrä miinoja.


title: Gor-luokka (tykkivene)

text: Alukset olivat edelleen palveluksessa Saksan hyökätessä maahan huhtikuussa 1940 ja ne viettivät sodan Saksan laivastossa. Sodan päätyttyä alukset palautettiin Norjalla, joka myi alukset vuonna 1946.


title: Lin

text: Lin-nimisiä henkilöitä:


title: Kompleksometrinen indikaattori

text: Kompleksometrinen indikaattori eli metalli-ioni-indikaattori on väriaine, joka muuttaa väriään muodostaessaan kompleksin metalli-ionin kanssa. Tällaisia yhdisteitä käytetään analyyttisessä kemiassa indikaattoreina kompleksometrisissä titrauksissa.


title: Kompleksometrinen indikaattori

text: Kompleksometrinen indikaattori sitoutuu näytteen sisältämiin metalli-ioneihin muodostaen värillisen liuoksen. Kun näytettä titrataan kompleksinmuodostajalla, joka useimmiten on EDTA eli etyleenitetramiinietikkahappo, vapautuu indikaattori kompleksista metallin muodostaessa kelaatin EDTAn kanssa. Tämän vapautuneen indikaattorin väri on erilainen kuin metalliin sitoutuneen indikaattorin väri ja näin havaitaan titrauksen loppupiste.


title: Kompleksometrinen indikaattori

text: Jotta indikaattori toimisi, täytyy sen metallikompleksin olla vesiliukoinen. Indikaattorin tulee myös sitoutua metalliin heikommin kuin EDTA, koska muulloin se ei vapaudu lisättäessä titrausliuosta eikä värinmuutosta havaita. Tämän vuoksi esimerkiksi eriokromimusta T ei sovellu kuparin, koboltin, kromin, nikkelin tai raudan suoraan kompleksometriseen titraukseen. Takaisintitrauksessa sitä kyllä voidaan käyttää. Indikaattorin olisi myös hyvä muodostaa kompleksi metallin kanssa suhteessa 1:1. Monien kompleksometristen indikaattorien väri muuttuu myös pH:n vaikutuksesta ja titraus suoritetaan pH-alueella, jossa sitoutuneen indikaattorin ja vapaan indikaattorin värit poikkeavat toisistaan riittävästi.


title: Sasta

text: Sasta Oy on Nurmeksessa toimiva ulkoiluvaatteita suunnitteleva, valmistuttava ja markkinoiva yritys. Vuonna 1969 perustettu perheyritys on tunnettu erävaatteistaan, ja sen tärkeimmät vientimaat ovat Pohjoismaat ja Venäjä.


title: Sasta

text: Yrityksen aputoiminimi on vuodesta 1999 ollut Sasta Klub 64 Degrees Northern Latitude eli SASTA 64°N.


title: Sasta

text: Saastamoisten kauppiassuku aloitti liiketoimintansa Nurmeksessa 1930-luvulla, kun Eino Saastamoinen toimi kulkukauppiaana ja myöhemmin torikauppiaana. Toiminta oli kannattavaa, ja sen seurauksena syntyi E. Saastamoisen vaateliike, joka on toiminut muun vaatemyynnin ohella Sasta-tuotteita tehtaanmyymälänä.


title: Sasta

text: Sasta-tuotemerkki syntyi vuonna 1969, kun Urpo Saastamoinen teki eräpuvun vihreästä sarkakankaasta. Sasta tulee nimestä Saastamoinen. Alun perin metsästys- ja ulkoiluvaatteita valmistettiin vaatekaupan myymälärakennuksen yhteydessä, mutta vuonna 1984 Sasta Oy eriytettiin myymäläyhtiöstä. Sasta oli aikoinaan suuri työllistäjä Nurmeksessa, ja parhaimmillaan yrityksellä oli työntekijöitä toista sataa. Suomen tekstiili- ja vaatetusteollisuuden rakennemuutokset sekä 1990-luvun alun lama siirsi ompelutyöt ulkomaille Venäjälle, Viroon ja Liettuaan. Vuonna 2007 Sasta siirsi suurimman osan vientitoiminnoistaan tanskalaiselle kalastusvälinetoimittaja Svendsen Sport AS:lle. Vuonna 2010 Sastan myynnistä noin neljännes tuli vientimarkkinoilta.


title: Sasta

text: Sasta Oy:n aikaisempina päätoiminiminä ovat olleet Eino Saastamoinen lyhyttavara-kauppa 1935–1974, E Saastamoinen 1974–1977, Kommandiittiyhtiö E. Saastamoinen 1977–1984, Sastatuote Ky 1984–1988 ja Sastatuote Oy 1988–1989.


title: Sasta

text: Nykyään E. Saastamoinen Oy:llä on päätoimialanaan vaatteiden yleisvähittäiskauppaa pitävä Sastan tehtaanmyymälä. Sen aikaisempina päätoiminiminä ovat olleet Sastatuote Ky 1984–1984 sekä Kommandiittiyhtiö E. Saastamoinen 1984–1994.


title: Sasta

text: Nykyään yrityksessä työskentelee kymmenisen henkilöä lähinnä myynnissä ja tuotekehittelyssä. Alihankkijayrityksissä Sasta työllistää 40–50 ihmistä.


title: Sasta

text: Vuonna 2010 yrityksen toimitusjohtajana toimiva Jari Saastamoinen on kolmannen polven Saastamoinen, joka toimii yrityksen palveluksessa. Hänen sisarensa Kirsi Kärkkäinen vastaa yrityksen mallistosta ja tuotekehityksestä.


title: Sasta

text: Erä- ja ulkoiluvaatemarkkinoilla Sasta näkee merkittävimpinä kilpailijoinaan muun muassa Haltin, Haglöfsin ja Fjällrävenin, sekä uutena kilpailijana Erätukun.


title: Sasta

text: 2010-luvun lopulla Sasta alkoi päästä kansainvälisille markkinoille muun muassa verkkokauppa Zalandon kautta. Kansainvälisessä hipsterikulttuurin edustajiin vetoavassa imagossa korostuvat metsästyksen sijasta autenttisuus ja luonnonläheisyys Fjällrävenin ja yhdysvaltalaisen Filsonin vaatteiden tavoin.


title: Sasta

text: Vuonna 2018 Sasta aloitti yhteistyön jääkiekkoilija Ville Leinon perustaman Billebeino-vaatemerkin kanssa, ensimmäisenä tuotteena kierrätysvillasta valmistettu sarkapusero.


title: KNM Vale (1874)

text: KNM Vale oli Norjan laivaston vuonna 1874 vesillelaskettu Vale-luokan 2. luokan tykkivene.


title: KNM Vale (1874)

text: Alus tilattiin Hortenin laivastontelakalta ja se laskettiin vesille 14. huhtikuuta 1874. Alus otettiin palvelukseen vielä samana vuonna.